Οι πιο συχνές ερωτήσεις των παιδιών για τον Άγιο Βασίλη - Mothersblog.gr\n17 Δεκ 2020\tΠΑΙΔΙ\nΤα πιο πιθανά και απίθανα ερωτήματα που …ζητούν απαντήσεις.\nΠλησιάζουν τα Χριστούγεννα και τα παιδιά περιμένουν με αγωνία τη στιγμή που θα δουν κάτω από το δέντρο το δώρο που θα τους φέρει ο Άγιος Βασίλης.\nΤην ίδια στιγμή όμως αρχίζουν και οι ερωτήσεις: « Εμείς που δεν έχουμε τζάκι, πώς θα μπει στο σπίτι;», « Πώς ξέρει αν ήμουν καλό παιδί;», « Πόσο χρονών είναι;» και πολλές ακόμα που προκαλούν αμηχανία αλλά και πολλά γέλια στους γονείς.\nΤο parents.com συγκέντρωσε τις πιο …δύσκολες ερωτήσεις των παιδιών για τον Άγιο Βασίλη και προτείνει πιθανές απαντήσεις:\n«Πώς μπορεί να φτάσει σε όλο τον κόσμο μέσα σε μία νύχτα;»\nΑπάντηση: Ο Άγιος Βασίλης έχει περισσότερες από 24 ώρες στη διάθεσή του καθώς η ώρα δεν είναι ίδια σε όλο τον κόσμο.\n«Δεν έχουμε καμινάδα. Πώς θα μπει;»\nΑπάντηση: Από την μπροστινή πόρτα! Δεν έχουν όλα τα σπίτια τζάκι, επομένως χρησιμοποιεί την κεντρική πόρτα.\n«Πώς ξέρει πραγματικά αν ήμουν καλό ή κακό παιδί;»\nΑπάντηση: Ο Άγιος Βασίλης έχει μάτια παντού. Τα παρακολουθούν πάντα και ξέρουν με τη βοήθεια των γονιών, των δασκάλων αν είσαι ή όχι καλό παιδί.\n«Γιατί ο Άγιος Βασίλης έχει το ίδιο χαρτί περιτυλίγματος και για το δώρο της μαμάς;»\nΑπάντηση: Πιθανόν κάποιος από τους βοηθούς του μπερδεύτηκε, δεν τύλιξε κάποιο δώρο και όταν το ανακάλυψε ο Άγιος Βασίλης, δανείστηκε λίγο από το χαρτί περιτυλίγματος του δώρου της μαμάς. Πώς μπορεί να μην πονάει από το να τρώει όλα τα μπισκότα και το γάλα;\n«Πώς μπορεί να μην πονάει η κοιλιά του από το γάλα και όλα τα μπισκότα που τρώει;»\nΑπάντηση: Μα δεν είδες πόσο μεγάλη είναι η κοιλιά του; Εναλλακτικά μπορείτε να πείτε ότι πίνει λίγο γάλα και τρώει μια μπουκιά μπισκότο σε αρκετά σπίτια απλά για να ευχαριστήσει τα παιδιά.\nΑπαντήσεις που θα λειτουργήσουν επίσης για οποιαδήποτε από αυτές τις ερωτήσεις: «Μαγεία», «Πηγαίνετε να ρωτήσετε τον μπαμπά σας» ή αντιπερισπασμός, «Κοιράξτε, ένας τάρανδος!»\nΠΑΙΔΙΑ ΡΩΤΟΥΝ ΓΙΑ ΤΟΝ ΑΓΙΟ ΒΑΣΙΛΗ\nΤΙ ΡΩΤΑΝΕ ΤΑ ΠΑΙΔΙΑ ΓΙΑ ΤΟΝ ΑΓΙΟ ΒΑΣΙΛΗ\nΕΡΩΤΗΣΕΙΣ ΠΑΙΔΙΩΝ ΓΙΑ ΤΟΝ ΑΓΙΟ ΒΑΣΙΛΗ


Ψύχραιμη κριτική | Alpha Πάτρας\nΒρίσκεστε σε:Αρχική»Stories by Social Media»Ψύχραιμη κριτική\nΟ συγκοινωνιολόγος Δημήτρης Σαρδαλιάνος, που διετέλεσε σύμβουλος του Δημάρχου Πατρέων Γιάννη Δημαρά, ανήρτησε στο fb ένα ψύχραιμο σχόλιο (ασχέτως εάν συμφωνεί ή διαφωνεί κανείς μαζί του) για το σημερινό δημοτικό συμβούλιο της πόλης και τη στάση της αντιπολίτευσης, με αφορμή την κόντρα για το θέμα του φράγματος Πείρου – Παραπείρου:\nΜετά από πολύ καιρό παρακολούθησα το Δημοτικό Συμβούλιο της Πάτρας που συνεδρίασε με την αντιπολίτευση κατηγορώντας τον Πελετίδη ότι δεν μπορεί να μην ακολουθεί την απόφαση της πλειοψηφίας για το φράγμα Πείρου Παραπείρου.\nΠριν πάω στο θέμα του συμβουλίου λέω καθαρά ότι διαφωνώ πλήρως με την θέση του Πελετίδη για το φράγμα. Την θεωρώ λάθος, και παρόλο που γνωρίζει (και το γνωρίζει) ότι με την θέση που έχει τελικά οδηγείται η διαχείριση του φράγματος σε ιδιωτικά χέρια με αποτέλεσμα μακροπρόθεσμα να υπάρχει μεγαλύτερο κόστος για τον Πατρινό πολίτη (και το χειρότερο να μην υπάρχει έλεγχος) ακολουθεί την στείρα ιδεοληπτική κατά την γνώμη μου στάση που είναι και πάγια τακτική του ΚΚΕ. Θα κατηγορεί μετά την Κυβέρνηση. Αλλά αυτό είναι άλλη συζήτηση.\nΌμως στο άλλο θέμα που είναι ουσιαστικό για τον τρόπο λειτουργίας του Δημοτικού Συμβουλίου έχει δίκιο και δείχνει την αδυναμία του υφιστάμενου νόμου αλλά και της αντιπολίτευσης.\nΌπως πολύ σωστά τοποθετήθηκε αν θέλουμε να μιλάμε για απλή αναλογική στο Δημοτικό Συμβούλιο τότε ο Δήμαρχος δεν θα εκλεγόταν απευθείας με ψηφοφορία από τους πολίτες αλλά από το Δημοτικό Συμβούλιο. Εκεί θα μπορούσε κανείς να μιλήσει για αναλογική εκπροσώπηση και αναγκαστική σύνθεση θέσεων επί των θεμάτων. Ο εκλογικός νόμος, ναι μεν μοιράζει αναλογικότερα τις έδρες στο Δημοτικό Συμβούλιο, όμως με την Δεύτερη Κυριακή ουσιαστικά εξουσιοδοτεί την παράταξη του Δημάρχου να υλοποιήσει την πολιτική του. (το είχα αναφέρει και σε άρθρο-κριτική τότε που είχε ψηφιστεί ο νόμος και είχα κατηγορηθεί από πολλούς φίλους «αριστερούς» ότι είμαι ενάντια στην απλή αναλογική). Απλώς βιαστικά και ανούσια νομοθετήματα του Σκουρλέτη.\nΕπίσης είχε δίκιο ότι σε όλη την πορεία της στο Δημοτικό Συμβούλιο η λαϊκή συσπείρωση τοποθετείτο πολιτικά αλλά αναγνώριζε το δικαίωμα στην πλειοψηφούσα παράταξη να υλοποιήσει την πολιτική της. Άσχετα αν την κατηγορούσε γι’ αυτήν. Μην ξεχνάμε ότι την περίοδο Δημαρά όπου ο Δήμαρχος δεν είχε την απόλυτη πλειοψηφία ο Πελετίδης τοποθετείτο πολιτικά απέναντι του αλλά μπροστά στην αδιάλλακτη στάση της μειοψηφίας αποχωρούσε από την ψηφοφορία έτσι ώστε η τότε Δημοτική αρχή να έχει την σχετική πλειοψηφία και να υλοποιεί την θέση της. Εντάξει είχαμε και περιπτώσεις με καφριλίκια που όλοι θυμόμαστε αλλά σε γενικές γραμμές έτσι λειτουργούσε το θέμα.\nΘα μου πείτε γιατί τα γράφω. Ξαφνικά υποστηρίζω Πελετίδη? Προφανώς όχι. Το έχω γράψει πολλές φορές. Όσο η αντιπολίτευση δεν μπορεί να αρθρώσει ένα σοβαρό και τεκμηριωμένο πολιτικό λόγο ώστε να πείσει του πολίτες και παίζει το πολιτικάντικο παιχνίδι θα χάνει. Σε αυτό ο Πελετίδης έχει το πάνω χέρι. Μα καλά δεν το βλέπουν? Όχι θα μου πείτε.\nΠροηγούμενο άρθροΘα τη βγάλουμε…\nΕπόμενο άρθρο Φωτογράφος υψηλών προδιαγραφών…


εκ του προχείρου | Кроткая\nΕλλάδα, εκλογές 2012\nΜε μπόλικο συναισθηματισμό και ενώ το πράγμα είναι ακόμα στη φωτιά, αποτολμώ όχι ανάλυση του έκλογικού αποτελέσματος, αλλά μερικά εν ψυχρώ συμπεράσματα, μπας και βάλω σε τάξη τις σκέψεις μου.\nΟ ελληνικός λαός ψήφισε υπό καθεστώς τρομοκρατίας. Αυτό ήταν αναμενόμενο βέβαια. Ήταν αναμενόμενος ο πόλεμος που θα υφίστατο αυτός ο λαός προκειμένου να ψηφίσει «συνετά», με τρόπο συμβατό προς τις αγορές και τα κέφια τους. Τελικά, μάλλον η ασφάλεια της δεδομένης εξαθλίωσης μεν, αλλά της διατήρησης ενός κεκτημένου status quo εν σχέσει προς το άγνωστο, υπερίχυσε.\nΣχεδόν 42% των ψηφισάντων ξαναψήφισε ΝΔσοκ. Κι ένα 43% επικροτεί το φασισμό σε διάφορες εκδοχές, λάιτ ή πιο χάρντκορ. Εκτός κι αν κατατάσσουμε το Σαμαρά μεταξύ των δημοκρατών, προοδευτικών ανθρώπων. Περίπου οι μισοί ψηφίσαντες δείχνουν να αποδέχονται το μνημόνιο. Ή ενδεχομένως πείστηκαν πως δεν υπάρχει άλλη λύση ή πως οτιδήποτε άλλο θα ήταν χειρότερο. Αυτός είναι ο φόβος. Πολλοί τσίμπησαν στον εκβιασμό.\nΗ αριστερά δεν κατόρθωσε να νικήσει εντελώς το φόβο. Αν όμως θέλουμε να σχεδιάσουμε μια πορεία ρεαλιστική και αποτελεσματική για την συνέχεια, είναι απαραίτητο να κοιτάξουμε τα χαρακτηριστικά αυτών που ψήφισαν και με ποιον τρόπο ψήφισαν. Όχι για τις (επόμενες) εκλογές, αλλά για να ξέρουμε ποιος είναι αυτός ο λαός και τι έχει στα κεφάλια του. Ο προϊών εκφασισμός της κοινωνίας που συνετελέστηκε τα τελευταία 30 χρόνια, παρέα με τον προϊόντα καναπεδισμό και βολεψακισμό, δεν αποτελούν μια αισχρή μειοψηφία. Και όσο αυτοί καλλιεργούνταν, πατούσαν σε γόνιμο έδαφος. Στην κοινωνία υπάρχουν φυσικά τα προοδευτικά κομμάτια, που ευτυχώς πλειοψηφούν στη νεολαία, αλλά υπάρχουν και τα συντηρητικά κομμάτια, οι απόγονοι του κράτους και παρακράτους της δεξιάς και της αποστασίας.\nΕνδιαφέρει την αριστερά να συνομιλήσει με αυτά τα κομμάτια; Ενδιαφέρει την αριστερά να ψαρέψει υποστηρικτές σε αυτές τις δεξαμενές; Μπορεί αυτός ο κόσμος να αλλάξει; Μπορεί αυτός ο κόσμος να διαπαιδαγωγηθεί σε λογικές συμμετοχής, συνδιαμόρφωσης, χάραξης της πολιτικής από τα κάτω με στόχο μια καλύτερη κοινωνία; Είναι εφικτό αυτός ο κόσμος να υποστηρίξει ένα χώρο και μια πολιτική λογική που τον φέρνει προ των ευθυνών του και τον καλεί να δουλέψει για τη δημιουργία μιας άλλης κοινωνίας;\nΚι ακόμα. Και κυρίως: ποια είναι η κοινωνία που θέλει η αριστερά να φτιάξει; Και της αρκούν μερικά καλά εκλογικά ποσοστά της αριστεράς προκειμένου να φτάσει σε αυτό το στόχο; Από την επόμενη μέρα, είναι σημαντικό η αριστερά να θέσει αυτά τα ερωτήματα και να τα απαντήσει.\nΔεν είμαι απαισιόδοξη και αρνούμαι να απογοητευθώ και να μπω σε μια κατάσταση μιζέριας. Ν’αρχίσουμε να μετριώμαστε σιγά σιγά, να δούμε πόσοι και ποιοι τοποθετούνται σε κάθε μπάντα. Τα πραγματικά ερωτήματα δεν αφορούν το ευρώ και τα μνημόνια. Αυτά τα ζητήματα ήταν απλά σκαλοπατάκια για να αγγίξουμε την ευρύτερη και ουσιαστικότερη συζήτηση. Και κακώς εγκλωβίζεται η αριστερά σε μια κουβέντα τοποθετημένη σε αυτό το ναρκοθετημένο γι’αυτήν πεδίο. Αυτό είναι το γήπεδο των άλλων, η αριστερά εκεί παίζει εκτός έδρας και με χάντικαπ.\nΝα βάλουμε λοιπόν την συζήτηση στις πραγματικές της διαστάσεις, να δούμε τα πραγματικά ερωτήματα και τους συσχετισμούς. Οι οποιοι συσχετισμοί βέβαια δεν είναι στατικοί και ανατρέπονται. Όμως, δε μας αρκεί η αλληλεγγύη και η συντροφικότητα εντός μιας κοινωνίας που αποσυντίθεται. Δε μας αρκεί να σώσουμε οτιδήποτε αν σώζεται. Εμείς μιλάμε γι’ανθρώπινες ζωές, όχι για νούμερα σε εξελόφυλλα. Και δεν διαπραγματευόμαστε το μέλλον μας.\n23 thoughts on “εκ του προχείρου”\n18/06/2012 στο 07:33\nΣυμφωνώ ότι δεν ταιριάζει τώρα η μιζέρια, την στιγμή που τα ποσοστά της Αριστεράς αυξήθηκαν και πάλι… Όχι ότι δεν είναι εύκολο αν σκεφτώ τι έρχεται κατά πάνω μας από σήμερα κιόλας…\nO ΣΥΡΙΖΑ σάρωσε στις ηλικίες κάτω των 50 και το ΝΔΣΟΚ το αντίθετο… Υπομονή λίγα χρόνια, κάποια στιγμή όλοι αυτοί θα πεθάνουν…\nΔεν δέχομαι την λογική ότι ο Έλληνας φοβήθηκε και ψήφισε ΝΔΣΟΚ… Όλοι φοβόμασταν, όλοι δεν ξέρουμε τι ξημερώνει αλλά δεν ψηφίσαμε τους βιαστές μας…\nΤο ΚΚΕ και σύμπασα η κομμουνιστική αριστερά στον κόσμο της… Είναι πεπεισμένοι ότι έχουν δίκιο και όλοι οι άλλοι άδικο… Γνωρίζω ανθρώπους που προτίμησαν να μην πανε να ψηφίσουν επειδή το κόμμα τους δεν κατέβηκε στις εκλογές… Προφανώς ΣΥΡΙΖΑ και ΝΔΣΟΚ (γι’ αυτούς) είναι το ίδιο…\nΚαλό κουράγιο σε όλους μας…\n18/06/2012 στο 08:56\nTo δυσάρεστο είναι, ότι ένα μεγάλο ποσοστό αυτών που ζούνε γύρω μας, όχι της επιλεγμένης μας φούσκας και των ανθρώπων με τους οποίους μοιραζόμαστε κοινές αντιλήψεις και θέσεις, αλλά του πραγματικού περίγυρού μας, με τον οποίο, συχνά δεν έχουμε διάλογο, αγνοούν, ή δεν δίνουν την απαραίτητη σημασία στο τί ακριβώς είναι σημαντικό για μια ανθρώπινη ζωή. Και το σύνδρομο της Στοκχόλμης, δίνει και παίρνει. Και μια χαρά, διαπραγματεύονται το μέλλον όλων μας…\nΚαι ναι. Να βάλουμε την συζήτηση στις πραγματικές τις διαστάσεις.\n18/06/2012 στο 09:46\nΤον φόβο δεν τον νικάς ποτέ. Απλά μπορείς να εμπνεύσεις την αδιαφορία προς αυτόν. Αυτό είναι που δεν πέτυχε η αριστερά.\n18/06/2012 στο 10:03\n«Τελικά, μάλλον η ασφάλεια της δεδομένης εξαθλίωσης μεν, αλλά της διατήρησης ενός κεκτημένου status quo εν σχέσει προς το άγνωστο, υπερίχυσε.»\nΚαλημέρα και ήταν αυτό που σκεφτομαι απο το πρωί που διαβάζω για λαό που του αξίζει αυτό το αποτέλεσμα και άλλα τέτοια που τελικά πρέπει και να απολογιθεί αυτός πχ και όχι η Αλέκα! Ο λαός δεν εμπιστεύτηκε το ΑΓΝΩΣΤΟ!Μένει να εμπιστευτεί τις δυνάμεις του πρίν απ όλα και να οργανώσει δημοκρατικά τους αγώνες του για την επιβίωση!Σ αυτό τον αγώνα θα συσπειρωθεί ΟΛΗ η αριστερά νομίζω αν η διαδικασία είναι ανοιχτή, ενωτική ,δημοκρατική και αγωνιστική και οι ελάχιστοι διασπαστές θα μείνουν ακόμη πιό λίγοι και χωρίς λόγο και οπαδούς!\n18/06/2012 στο 10:50\nΚαλημέρα Κροτ… Απογοήτευση και θλίψη για όλα.\nΘα σταθώ μόνο στην παρακάτω παράγραφο σου.\n«Ενδιαφέρει την αριστερά να συνομιλήσει με αυτά τα κομμάτια; Ενδιαφέρει την αριστερά να ψαρέψει υποστηρικτές σε αυτές τις δεξαμενές;»\nΑν είναι ψαρέψει για ψηφοθηρικούς λόγους τότε ναι καλό είναι να μην την ενδιαφέρει. Όμως αυτός ο κόσμος που λες είναι κι αυτός, υπάρχει, αν τον αγνοήσουμε πάλι τι θα γίνει;\n«Μπορεί αυτός ο κόσμος να αλλάξει;»\nΝαι πιστεύω πως μπορεί, όπως μπόρουμε κι αλλάζουμε κι εμείς.\n«Μπορεί αυτός ο κόσμος να διαπαιδαγωγηθεί σε λογικές συμμετοχής, συνδιαμόρφωσης, χάραξης της πολιτικής από τα κάτω με στόχο μια καλύτερη κοινωνία;» Ναι γιατί να μην μπορεί; Τόσες λαικές συνελεύσεις υπάρχουν τώρα πια που πριν απο 3 χρόνια ούτε στα πιο τρελά μας όνειρα.\n«Είναι εφικτό αυτός ο κόσμος να υποστηρίξει ένα χώρο και μια πολιτική λογική που τον φέρνει προ των ευθυνών του και τον καλεί να δουλέψει για τη δημιουργία μιας άλλης κοινωνίας;¨» Ναι γιατί να μην είναι; Σίγουρα δεν είναι στον βαθμό που οι νεοι μπορουν να το κανουν αλλά και πάλι δεν μπορούμε να δημιουργήσουμε μια νεα κοινωνία αποκλείοντας την άλλη μισή.\n18/06/2012 στο 12:32\nΚαλησπέρα Κροτ – με κίνδυνο να σου γίνω πολύ δυσάρεστος, αντιγράφω ό,τι έγραψα στου Ροϊδη:\n«Μεγάλος νικητής ήταν ο ΣΥΡΙΖΑ, Δυστυχώς δεν θα καταφέρει να φτιάξει κυβέρνηση – για να ξεβρακωθεί επιτέλους ο αρχηγός του ο Αλέξης Παπανδρέου και να τους σιχαθούκε και αυτούς μπας και ψηφίσουμε λογικά την επόμενη φορά.\nΗ μεγάλη ανησυχία: τα χρυσά αυγά. Οι 7 στους 100 συμπολίτες μας που τα ψήφισαν το Μάιο είχαν, από μένα, το ευεργέτημα της αμφιβολίας. Τώρα, δεν υπάρχει καμία αμφιβολία. Είναι φασίστες και ως τέτοιοι πρέπει να αντιμετωπιστούν.\nΗ μεγάλη χαρα: η κατρακύλα του ΠΑΣΟΚ και του ΛΑΟΣ. Η χρόνια διαφθορά (για το πρώτο κυρίως) και οι κωλοτούμπες (για το δεύτερο) πληρώνονται.\nΚΚΕ: κρίμα. Ήταν το μόνο κόμμα της Αριστεράς με πρόγραμμα (ασχέτως αν διαφωνώ με αυτό).\nΠαγερά αδιάφοροι: ΝΔ: οι ψήφοι του πρώην γκόμενου της Βίση είναι δανεικές. Τον ψηφίσαν ακόμη και πασόκοι που φοβούνταν τις καταθέσεις τους. Με τέτοιο λαό, τι πολιτική ν’ασκήσεις – αν υποθέσουμε ότι έχεις τα φόντα ούτως ή άλλως; Καμμένοι Έλληνες: θα αυτογελοιοποιηθούν και θα επιστρέψουν στη μαμά ΝΔ (ΠΟΛΑΝ ΙΙ). ΔΗΜΑΡ: μερικοί βουλευτές του κου Φώτη θα ράψουν κουστουμάκια. Και λοιπόν;\nΓενικότερη πρόβλεψη: αγανάκτισμένοι, απεργίες, παράλυση, κόσμος στους δρόμους, εκλογές σε κανά τετράμηνο. Απόλυτη πλειοψηφία του ΣΥΡΙΖΑ.\nΓαία πυρί μειχθήτω. Την καλημέρα μου.»\n» …Ο ΣΥΡΙΖΑ είχε το χρόνο να γίνει ουσιαστικότερος (και ρεαλιστικότερος) στις διεκδικήσεις του επί Παπαδήμου. Αντ’αυτού, επέλεξε τη διαβρωτική-ψηφοθηρική αντιπολίτευση + κωλοτούμπα. Δε λέω ότι αυτό δε μπορεί να αντιστραφεί – απλά είναι τώρα πιο δύσκολο, λόγω των συνθηκών.\nΣε κάθε περίπτωση, δε νομίζω ότι θα ξαναγυρίσει στο 10-11% σύντομα. Μέχρι προχτές, πίστευα ότι ήμασταν Ιούνη του 1981. Διεψεύσθην: τελικά, είμαστε στο… 1978! Ο G.G.Marquez δεν έλεγε ότι ο χρόνος τρέχει σε κύκλους;!\nΤέλος, δε συμμερίζομαι την αισιοδοξία σου για το ΠΑΣΟΚ των λαμογίων. Πότε έφυγε, για να μπορεί να επανέλθει δριμύτερο; H αρχή του Lavoisier ισχύει και στην πολιτική, τα λαμόγια δεν εξαφανίστηκαν – ως κλασσικά λαμόγια, πήγαν με αυτόν που θεωρούσαν νικητή (wink, wink). Και πολλοί ψηφοφόροι του ΠΑΣΟΚ επίσης, μεταφέρθηκαν εκεί – παίρνοντας μαζί και την τριαντάχρονη νοοτροπία τους.\nΑπαισιόδοξο συμπέρασμα: με μπάζα ανακαίνιση (και Αριστερά) δεν γένεται.»\nΦιλιά στη μουσούδα.\n18/06/2012 στο 12:36\nΒλέπω ότι μερικοί πιστεύουν στις παρθενογεννέσεις…\nΠροφανώς τους πρώην ψηφοφόρους ΠΑΣΟΚ πρέπει να στους στείλουμε σε κρεματόρια για να καθαρίσει η εκλογική βάση/ράτσα…\n19/06/2012 στο 09:52\nΧΑ! Με κατηγορούν για κρεματόρια και εκείνοι που πιστεύουν στον ψόφο των γεροντότερων ως τελική (πολιτική; ) λύση;!\nΜε κάλυψε η κροτ λέγοντας: «το να περιμενουμε να πεθάνουν δεν είναι λύση. Αν δεν διαπαιδαγωγηθεί ο κόσμος, θα φυτρώσουν άλλοι στη θέση τους».\nΠιο τάληρα: όχι, στις παρθενογεννέσεις δεν πιστεύω, σε μια αριστερά που ανυψώνει το επίπεδο των ψηφοφόρων της αντί να λαϊκίζει ασύστολα, πολύ θα το επιθυμούσα να πιστέψω.\n18/06/2012 στο 13:03\nΔικεόρε, με προκαλείς να σε ρωτήσω τι εννοείς » μπας και ψηφίσουμε λογικά την επόμενη φορά»; Ποια θα ήταν η λογική ψήφος για σένα σε αυτές τις εκλογές; Ο Τζήμερος; Γτ ειναι ο μόνος τον οποίο δνε σχολίασες.\nΤα υπόλοιπα αργότερα, τώρα τρέχουμε λιγάκι. 🙂\n18/06/2012 στο 14:09\nΚροτ με προσβάλλεις. Δεν έχω πέσει τόσο χαμηλά (ακόμα τουλάχιστον).\nΔε σχολίασα τον Τζήμερο απλά διότι απαξιώ ακόμη και να τον σχολιάσω.\nΟμολογώ ότι το μεγαλύτερό μου πρόβλημα σε αυτές τις εκλογές ήταν ότι ήξερα καλά ποιούς να ΜΗ ψηφίσω – και κανένας δεν ήταν πάνω από την μπάρα του ψηφίσιμου, για μένα πάντα.\n«Λογικά»: εξαρτάται από την κοσμοθεωρία και τις ανάγκες του καθενός. Για κάποιον που θέλει να τελειώνει με το σύστημα, ΚΚΕ ή αριστερότερα (όχι συριζοκωλοτούμπες). Για κάποιον βολεμένο μέσα σε αυτό, τα δύο λαμογιοκόμματα (που έχουν χρόνια στο κουρμπέτι).\n18/06/2012 στο 17:02\nΠέρα από την απογοήτευση (από συγκυβέρνηση ΠΑΣΟΚ+ΝΔ, πάμε σε συγκυβέρνηση ΝΔ+ΠΑΣΟΚ, εκτός αν αυτό ήταν το κόλπο του «σοφού λαού» και του «λαού που ξέρει» για να κάνουμε τους Ευρωπαίους να λαλήσουν), πρέπει να επισημάνουμε ότι ο Συριζα δεν έχασε. Και το θεωρώ ελπιδοφόρο. Ένα κόμμα του 4%, που οι δημοσκοπήσεις τα Χριστούγεννα του έδιναν 6-10% έφτασε στο 27%.\nΚαι εδώ είναι η πραγματική πρόκληση κύριοι Συριζαίοι. Με 27%, τεράστιο ποσοστό για την αριστερά, πρέπει να γυρίσει ο κόσμος ανάποδα. Πρέπει να οργανωθεί και να αντισταθεί στο ξεπούλημα που ετοιμάζεται. Από το χώρο εργασίας μέχρι τον δρόμο. Όχι να περιμένουμε να φθαρεί ακόμα περισσότερο το νέο μόρφωμα (με τον Σαμαρά στο τιμόνι στανταράκι) και να αρπάξουμε την πρωτιά στις επόμενες εκλογές. Μόνο έτσι θα πειστώ ότι ο Σύριζα είναι πραγματικά Αριστερό κόμμα και όχι απλά wannabe διαχειριστές του σημερινού συστήματος. Δεν υπάρχει άλλη εναλλακτική αν θέλετε να θεωρείτε εαυτούς αριστερούς.\nΑλλιώς θα βγω σαν μια άλλη παλιοκουκουέδικη Κασσάνδρα και θα πω κουνώντας το δάχτυλο ότι τέτοια αστικοποιημένη προσέγγιση όχι μόνο δεν είναι ριζοσπαστισμός αλλά είναι απλά καθαρός ιζνογκουντισμός. Και ότι τέτοια μοντέλα συνασπισμού, όσες πραγματικά αριστερές τάσεις και αν έχουν όχι μόνο δεν μπορούν να πετύχουν αλλά και ότι αυτές οι ανατρεπτικές φωνές στο τέλος είναι καταδικασμένες και να πνιγούν και απλά να χρησιμεύσουν ως απλό αριστερό άλλοθι και εκτόνωση.\n18/06/2012 στο 18:20\nΟμολογώ ότι προς στιγμήν τα χρειάστηκα σε αυτές τις εκλογές. Τέλος καλό όλα καλά.\n18/06/2012 στο 23:00\n«Ενδιαφέρει την αριστερά να συνομιλήσει με αυτά τα κομμάτια; » μα, επιβαλλεται να το κανει, αν πραγματικα ενδιαφερεται να κυβερνησει τον τοπο, και οχι να κρατηθει στην εκ του ασφαλους επικριτικη θεση της αντιπολιτευσης.\nη ελληνικη κοινωνια νοσει, βαθεια, εδω και πολλα χρονια. το ποσοστο αυτων που ψηφισανε για ιδεολογικους λογους και με επιγνωση του τι σημαινει η επιλογη ψηφου ειναι μαλλον μικρο. ναι, εχει ενδιαφερον να δει κανεις γιατι ψηφισε οποιος κ οτι ψηφισε. ταυτοχρονα χρειαζεται η αριστερα να προσδιορισει τι ειναι για αυτην ιδεολογικα αδιαπραγματευτο και να καταστρωσει ενα ψυχραιμο και τεχνοκρατικο σχεδιο διακυβερνησης. με αισθηση ιστορικης ευθυνης. πραγματικα πιστευω οτι ειναι η μονη ελπιδα που μας μενει πριν απο εναν εμφυλιο. η κατι αλλο σε μεγαλυτερη κλιμακα..\nοσο για το αν ειναι φασιστας ο σαμαρας – μπορω να σκεφτω πολλα, πολυ αρνητικα να του προσαψω, αλλα ας ειμαστε λιγο φειδωλοι με αυτους τους συγκεκριμενους χαρακτηρισμους, δεν βοηθα, με την εννοια οτι αποδυναμωνει την επιχειρηματολογια εναντιον της ΧΑ, και κανει πιο ευκολη τη μεταβαση προς τα δεξιοτερα.\n19/06/2012 στο 00:40\nΧιονόμπαλα, εγώ πιστευω ειλικρινά πως πολλοί φοβήθηκαν, το πιστευω γιατι τους γνωριζω και μίλησα μαζί τους. Άλλοι έπεσαν στη λουμπα του εκβιασμού. Και τέτοιους γνωριζω. Αλλά, νταξ, το να περιμενουμε να πεθάνουν δεν είναι λύση. Αν δεν διαπαιδαγωγηθεί ο κόσμος, θα φυτρώσουν άλλοι στη θέση τους. 🙂\nΣοφία, μη λες γι’αυτές τις φούσκες, γιατί αυτό πονάει. Κατά τα άλλα, δεν ξέρω αν είναι Σύνδρομο της Στοκχόλμης ακριβώς. Υπάρχει κι ο μαζοχισμός. 🙂\nΚαμ, αυτό ακριβώς εννοώ. Νικάς το φόβο, όταν φοβάσαι μεν, αλλά πράττεις αυτό που σου λεει η συνείδηση κι η λογική σου.\nsosial-tholyra, καλώς όρισες, είσαι ενωτικός τύπος, μας κάνεις, να σε ξαναδούμε 🙂\nΧάππι, χρόνια και ζαμάνια βρε! Πρέπει να γινουν τα κοσμοϊστορικά για να σε δούμε; Κοίτα, ναι, κάποιοι ναι. Αλλά τείνω να συμφωνώ με αυτό εδώ το σχόλιο.\nΔικεόρε 1, διαφωνώ μαζί σου στην εκτίμηση για το Συριζα και το ΚΚΕ, στα άλλα είμαι λίγο-πολύ σύμφωνη. Ο Τσίπρας είναι πιθανότατα αυτό που λες. Αλλά μες το Σύριζα δεν υπάρχει μόνο ο Τσίπρας και τα τσιπράκια. Υπάρχουν και αγνοί αγωνιστές και άνθρωποι με όραμα και ιδεολόγοι. Και σε αυτούς εναποθέτω τις ελπίδες μου, με αυτούς νιώθω συνοδοιπόρος. Για το ΚΚΕ τι να λέμε, έχει αναγάγει το σεχταρισμό και το μαγαζακισμό σε επιστήμη. Το σωστότερο πρόγραμμα το είχε η Ανταρσύα, αλλά δε μιλώ γι’αυτό το θέμα, με πονάει πολύ.\nΧιονόμπαλα, μην τον ξεσυνερίζεσαι το δικεόρο μας, είναι λίγο σεχταριστής, αλλά είναι καλό παιδί 🙂\nΔικερόρε 2, έλα μωρέ, λες και δεν ξέρεις τι προβοκάτορας που είμαι! 🙂\nΣπέκυ, άντε πια και σε περιμένω χρόνια τώρα! Κατά τα άλλα, ορθώς εμίλησες και κλαπ κλαπ κλαπ και καρα-λάικ κι όλα αυτά τα εμψυχωτικά. Και συμφωνώ με χίλια πως δεν είναι απογοητευτικό το αποτέλεσμα. Απλά κάποιοι πρέπει να σκεφτούν πολύ καλά τη γραμμή τους. Άλλοι πρέπει να σκεφτούν πολύ καλά τον τακτικισμό τους και να ξαναδιαβάσουν τον αριστερισμό του Λένιν. Εγώ ξεκίνησα ήδη 🙂 Καλό θα μου κανει!\nΥπεύθυνε, χαίρομαι για σας, δε χρειάστηκε να πιείτε για να ξεχάσετε ε; 🙂\nDonnabella, όσοι έχουν λίγο υπόψη τους την ιστορία του Σαμαρά και τη δράση του στην περιφέρειά του, δε διστάζουν να τον χαρακτηρίσουν φασίστα. Η προεκλογική του εκστρατεία το ανέδειξε εξάλλου, εμφυλιοπολεμικό λόγο ανέπτυξε αυτός, όχι η αριστερά. Οι ΧΑ ειναι Ναζί, αυτό είναι δυο κλικ μετά το φασισμό για μένα. Οκ, είμαστε λίγο λαρτζ στους χαρακτηρισμούς αυτού του είδους στην Ελλάδα, ισχύει. Αλλά ας μην ξεχνάμε την Οννεδ-Οννεδ-Πρωτοπορία και τους δολοφόνους που θρέφει στα σπλάχνα της.\n19/06/2012 στο 09:10\n(Σας διαβάζω αλλά δεν σας σχολιάζω γιατί είμαι λίγο σε λήθαργο, άμα ξυπνάω «πετάγομαι» κι εγώ να πω την «εξυπνάδα» μου…τεσπα…)\nΑν το σχόλιο ήταν αυτό με την δικτατορία του προλεταριάτου, θα διαφωνήσω. Οι εμφυλιοπολεμικές προσεγγίσεις δεν με εκφράζουν. Καμιά φορά σκέφτομαι πως ίσως η επαναστατική βία που πολλούς (μας) γοητεύει είναι καιρός να ξεπεραστεί κι ενας βασικός λόγος γι αυτό είναι ότι η βία, η εγκληματικού τύπου κι όχι η βία της ζωής, έχει πια μπει τόσο στην ζωή μας, που δεν νομίζω ότι μπορεί είτε να σοκάρει μήτε να αλλάξει κάτι. Κι αν δεν υπάρξει η βούληση, η συλλογική για μια νέα δομή της κοινωνίας, όσα κεφάλια κι αν κόψουμε θα βγουν άλλα τόσα…\n19/06/2012 στο 10:04\nΚαλημέρα προβοκατόρικο γκριφόν!\n«Ο Τσίπρας είναι πιθανότατα αυτό που λες. Αλλά μες το Σύριζα …Υπάρχουν και αγνοί αγωνιστές και άνθρωποι με όραμα και ιδεολόγοι. Και σε αυτούς εναποθέτω τις ελπίδες μου, με αυτούς νιώθω συνοδοιπόρος.»\nΓια να το λες, προφανώς γνωρίζεις. Επιφυλάσσομαι λοιπόν να τους κρίνω όταν δεν θα τους σκεπάζει πια η βαριά ιδεολογική σκιά του Μεγάλου Τιμονιέρη.\n«… το ΚΚΕ …. έχει αναγάγει το σεχταρισμό και το μαγαζακισμό σε επιστήμη.»\nΜπορείς να προσάψεις πολλά στο Κόμμα. Αλλά κωλοτούμπες δεν έκανε (νταξ, πιθανότατα και από τη θέση ασφάλειας του μέχρι πρότινος αμετάβλητου ποσοστού και την έλλειψη φιλοδοξίας να κυβερνήσει). Επίσης, μόνο αυτοί έχουν το know-how του Εμφυλίου στην Αριστερά (Ο Γκλέζος δε μετράει – μέχρι και στο ΠΑΣΟΚ στεγάστηκε κάποτε…), ποτέ δεν ξέρεις πότε μπορεί να φανούν χρήσιμοι.\nΥΓ: διάβασε το Ροΐδη σήμερα. Αν το τσιπρόπουλο κάνει όσα προτείνει ο Λασκαράτος, θα αναθεωρήσω και θα υπογράψω και δήλωση μετανοίας.\n19/06/2012 στο 13:30\nΓειά σου Κροτ.\nΚαταρχήν να σου πω πως προσωπικά απογοητεύτηκα από τα αποτελέσματα. Πρώτα από όλα από το 40% αποχής!!! Έστω και αν το πραγματικό είναι γύρω στο 25% που είναι εξωφρενικό, Κάποιοι άνθρωποι απλά κάθισαν στην άκρη για να αποφασίσουν κάποιοι άλλοι για αυτούς.\nΑκολούθως με ξένισε το 7% της ΧΑ. Αυτό το νούμερο θέλει πολύ ανάλυση. Δεν μπορώ να την κάνω μόνος μου. Πάντως αυτό που μπορώ να πω, μετά από κουβέντες που έκανα με άτομα που θέλαν να τους ψηφίσουν, είναι πως οι δεύτεροι θεωρούν τους Χαυγίτες ιδεολογικά κοντά στην ιδεολογία Παπαδόπουλου με λίγο Κολοκοτρόνη μέσα. Είναι βαθειά νυχτωμένοι και δεν δέχονται ότι είναι απλά νεοναζί.\nΜετά με ξένισε πάρα πολύ το ύψος που έφτασε η ΝΔ και το ΠΑΣΟΚ. 42% σε δύο κόμματα που σε έχουν γαμήσει, δείρει και κοροϊδέψει, κατ’ εξακολούθηση είναι ποσοστό θλιβερό. Δεν έχει σ΄χεση ποιοι τους ψήφισαν (ποιες κοινωνικές ομάδες). Όλους μας έχουν εξοντώσει. Από την άλλη βέβαια η αλλαγή που διαφαινόταν, δέχτηκε πρωτοφανή πίεση και από μέσα και από έξω. Μαζικά και συντεταγμένα. ΄Σε τέτοια πίεση, αυτός που εύκολα φοβάται ή πιο σωστά αυτοός που έχει μάθει και έχει συνηθίσει να φοβάται (ο καναπεδάτος που λες), υποκύπτει πάρα πολύ εύκολα, όπως και έγινε.\nΣε δεύτερη ανάλυση καλύτερα που δεν βγήκε πρώτη κάποια δύναμη της αριστεράς πόσο μάλλον καλύτερα που δεν έπιασε και αυτοδυναμία. Όντας παρούσα στα κοράκια του συστήματος χωρίς πείρα θα την τρώγαν εύκολα και γρήγορα.\nΑυτό που έχει σημασία είναι να κάνει πιο συγκεκριμένο το πρόγραμμά της και να πείσει τον υπόλοιπο κόσμο πως έχει τα κλειδιά της ελπίδας και όχι της σωτηρίας. Γιατί σωτηρία μέσα σε μία Ευρώπη που ξαναμοιράζει τις σάρκες τις είναι δύσκολο να αποκτήσει η Ελλαδίτσα. Ο αγώνας θα είναι πολύ δύσκολος από εδώ και πέρα.\nΝα έχουμε δύναμη να αντέξουμε τα καθίκια που ανέβηκαν επάνω εύχομαι\n19/06/2012 στο 17:13\nΌπως έλεγα και πριν λίγο, η εξαΰλωση της ελπίδας γεννά ελευθερία.\nΜόλις πάψουμε να ελπίζουμε σε κάτι, δεν θα φοβόμαστε και τίποτα. Τότε ναι, ίσως καταλάβουμε τι εστί ελευθερία και μπορεί να την χειριστούμε αναλόγως επιτέλους.\nΑυτά περί φόβου κλπ…\n(ασε σου λέω, δε μιλιέμαι…)\n19/06/2012 στο 19:25\nή … καλοκαιριάσαμε σε πείσμα των παγωμένων ημερών που θα αλλοιώσουν την ψευδαίσθηση των υποσχέσεων…\n19/06/2012 στο 23:03\nΤο βιολί βιολάκι με την δήθεν αριστερά …\nΚαι μετά μας φταίει ο κόσμος …\nΌταν δεν μπορούμε να αντιληφθούμε μερικές απλές αλήθειες, ότι τουλάχιστον σε ό,τι αφορά το ΣΕΚΜ (ΣΥΡΙΖΑ), έχει σχέση με οτιδήποτε το αριστερό, όσο ο φάντης με το … ρετσινόλαδο, είμαστε άξιοι της μοίρας μας …\nΜια ζωή μνημόνια και ΕΕ και ΔΝΤ και ΝΑΤΟ και φτώχεια θα έχουμε !\nΜια καλησπέρα – αν και χαθήκαμε ! 😀\n20/06/2012 στο 09:52\nΧμμμ, και πριν καλά καλά στεγνώσει του Σπεκ το ηλεκτρονικό μελάνι, http://www.tanea.gr/ellada/article/?aid=4731002\n20/06/2012 στο 15:32\nΚαλά, μια ψιλοδιαστρεβλωσούλα έπαιξε ρε Σπεκ, αλλά οκ ειναι λίγο προβληματικό αυτό που δήλωσε.\n22/06/2012 στο 01:08\nΧάππι, διαφωνούμε προφανώς, αλλά η ιστορία μάλλον με επιβεβαιώνει 🙂\nΔικεόρε, ναι γνωρίζω τέτοιους. Προσωπικά εννοώ. Είναι φίλοι μου.\nΑπό την άλλη δεν κατηγόρησα το ΚΚΕ για κωλοτούμπα. Για σεχταρισμό το κατηγόρησα. Ξέρεις η συνέπεια μπορεί να γίνει και εμμονή. 🙂\nΑνιμάλι, για την αποχή δες εδώ: http://news.radiobubble.gr/2012/06/abstention-in-greek-elections-do-greeks.html\nΓια τη ΧΑ, εγώ δεν εξεπλάγην. Θύμωσα, αλλά δεν εξεπλάγην. Ούτε και για τα μεγάλα ποσοστά του ΝΔσοκ εξεπλάγην τόσο: ήταν τρομακτική η πόλωση. Τώρα ναι, νομίζω πως σώθηκε ο συριζα που δεν ήρθε πρώτος. Ισως να ηταν καλό να ερχοταν πρώτος βεβαια, να βλέπαμε λίγο πόσα απίδια βάζει ο σάκος…\nΘεωρέμα, συμφωνω απολύτως.\nΔεν έχω ειλικρινά προσθέσω λέξη.\nkatabran, για να δούμε. Οι καιροί ου μενετοί πάντως.\nΦάρε, τελοσπάντων τώρα, και το κκε απαράδεκτο ειναι.


panospirin | Ασκήσεις επί Χάρτου.\nΣήμερα ήταν μια ακόμα ψόφια μέρα. Καφές, δουλειά, ύπνος, ξανά καφές. Και τώρα κάθομαι να γράψω. Νιώθω τα χέρια μου να ξεβάφουν, να αφήνουν λεκέδες πάνω στα πλήκτρα. Μετά στο ποτήρι του καφέ. Τα έχω κάνει όλα χάλια, τα αγγίζω και τα λερώνω. Με ευχαριστεί αυτό. Όλο να αγγίζω και να λερώνω. Μου δίνει κάποια […]\nΘα «ήθελα» όλους αυτούς που εύχονται αργό και βασανιστικό θάνατο (με ανατριχιαστικά ευφάνταστους τρόπους) να τους δω να διεκπεραιώνουν όσα εύχονται οι ίδιοι, όχι ο «ηθικός κώδικας των φυλακών῾. Αυτή η αβάσταχτη ελαφρότητα τους, που αφορά την χρονοβόρα τέλεση ενός βασανισμού, είναι ενδεικτική : αφενός, για την ανοησία που κυλάει μέσα στην κοινωνία και αφετέρου, […]


U2: Τα 5 πράγματα που πρέπει να ξέρεις για το κορυφαίο συγκρότημα της ροκ - Μουσική | News 24/7\nU2: Τα 5 πράγματα που πρέπει να ξέρεις για το κορυφαίο συγκρότημα της ροκ\nΣαν σήμερα, το 1976, οκτώ έφηβοι αποφάσισαν να δημιουργήσουν ένα συγκρότημα που έμελλε να μείνει στην ιστορία. Ο λόγος για τους U2 που σήμερα μετράνε 43 χρόνια παρουσίας στη μουσική σκηνή.\nnews247 25 Σεπτεμβρίου 2019 07:24\n1. Τα ονόματα μέχρι να καταλήξουν ως U2\nΑρχικά το συγκρότημα είχε ως όνομα "Feedback". Ένα χρόνο αργότερα μετονομάστηκε σε "The Hype" και στη συνέχεια πήρε και το τελικό του όνομα "U2".\n2. Η ιστορία πίσω από το κομμάτι "One"\n3. Ρεκόρ βραβείων\n4. Φτώχεια, κοινωνική αδικία, πείνα\n5. Η μέρα που ο Bono έχασε τη φωνή του\n"Δεν ξέρουμε τί συνέβη και θα συμβουλευτούμε γιατρό", ανέφερε το ροκ συγκρότημα σε ανακοίνωση που ανήρτησε στη συνέχεια στην ιστοσελίδα του.


Λίγος υετός αλλά πτώση της θερμοκρασίας. Χιονόπτωση στη Πάρνηθα; Η πρόγνωση του Μετεωρολογικού σταθμού Αχαρνών - Δυτική Όχθη\nΑρχικήΤΟΠΙΚΕΣ ΕΙΔΗΣΕΙΣΑΧΑΡΝΕΣΛίγος υετός αλλά πτώση της θερμοκρασίας. Χιονόπτωση στη Πάρνηθα; Η πρόγνωση του...\nΛίγος υετός αλλά πτώση της θερμοκρασίας. Χιονόπτωση στη Πάρνηθα; Η πρόγνωση του Μετεωρολογικού σταθμού Αχαρνών\nΚυριολεκτικά αν υπήρχε υετός, θα είχαμε μια ακόμα χιονόπτωση στις κορυφές της Πάρνηθας. Οι συνθήκες θερμοκρασιακά, είναι ικανοποιητικές. Σαφέστατα η επιδείνωση του καιρού θα είναι πρόσκαιρη και θα επηρεάσει και την Αττική, αλλά μόνο με πτώση της θερμοκρασίας σύμφωνα με τα τελευταία στοιχεία του Μετεωρολογικού σταθμού Αχαρνών.\nΗ επιδείνωση προβλέπεται από το βράδυ και από τα βορειοδυτικά, με κύρια χαρακτηριστικά τις ισχυρές βροχές και καταιγίδες, που θα συνοδεύονται από ισχυρούς νότιους ανέμους και πιθανόν τοπικά από χαλαζοπτώσεις, και τις κατά περιόδους πυκνές χιονοπτώσεις σε περιοχές της κεντρικής και βόρειας χώρας. Όπως υπάρχει πιθανότητα ασθενούς βροχόπτωσης αργά βράδυ Τρίτης, πρώτες πρωινές ώρες Τετάρτης στην Αττική.\nΤην Τετάρτη στις Αχαρνές η μέγιστη θερμοκρασία θα είναι γύρω στους 12 βαθμούς και η ελαχίστη στους 5 βαθμούς. Στη Φυλή η θερμοκρασία, θα κυμανθεί από 3 έως 11 βαθμούς. Ιδιαίτερα αισθητή θα είναι η πτώση ξημερώματα Πέμπτης. Σταδιακή άνοδος της θερμοκρασίας από την Παρασκευή.\nΟι άνεμοι την Τετάρτη θα πνέουν ασθενείς έως μέτριοι Βορειοδυτικοί.\nΜετεωρολογικού Σταθμού Αχαρνών


Πουλούσαν πλαστά έγγραφα σε μετανάστες προς 300 ευρώ Γαργαλιάνοι Online | ΚΑΘΗΜΕΡΙΝΑ ΤΡΙΦΥΛΙΑΚΑ ΝΕΑ\nΠουλούσαν πλαστά έγγραφα σε μετανάστες προς 300 ευρώ\nΣτον εισαγγελέα Πρωτοδικών Μυτιλήνης οδηγούνται τρεις Πακιστανοί, οι οποίοι αντιμετωπίζουν τις κατηγορίες της διακίνησης και της κατοχής πλαστών εγγράφων.\nΣτη σύλληψη των τριών ατόμων προχώρησαν σήμερα το πρωί στο λιμάνι της Μυτιλήνης και στον εξωτερικό χώρο του κέντρου καταγραφής στη Μόρια στελέχη του Τμήματος Ασφαλείας του Κεντρικού Λιμεναρχείου Μυτιλήνης.\nΣυγκεκριμένα, στο λιμάνι της Μυτιλήνης, στελέχη του λιμενικού εντόπισαν τρία δελτία αιτούντων πολιτικού ασύλου (ροζ κάρτες) στην κατοχή ενός άντρα από το Πακιστάν. Άμεσα οργανώθηκε επιχείρηση και στήθηκε το ραντεβού με τους υποψήφιους αγοραστές. Λίγα λεπτά αργότερα σε σημείο κοντά στο Κέντρο Καταγραφής στη Μόρια συνελήφθησαν και οι δύο αγοραστές. Η τιμή για κάθε πλαστό έγγραφο ήταν 300 ευρώ και μετά την αγορά τους οι δύο μετανάστες θα εξασφάλιζαν την παραμονή τους στη χώρα. Σε διαφορετική περίπτωση η σύλληψή τους και η απέλαση τους θα ήταν ζήτημα ημερών. Στελέχη του τμήματος Ασφαλείας του Λιμεναρχείου Μυτιλήνης αναζητούν πλέον το μέλη του κυκλώματος στην Αθήνα κυρίως μέσα από την αξιοποίηση στοιχείων από τα κινητά τηλέφωνα των συλληφθέντων.\nΝα σημειωθεί πως στον εξωτερικό χώρο του hotspot στη Μόρια, χωρίς να έχουν συλληφθεί αφού δεν παρουσιάζονται για να καταγραφούν, παραμένουν πάνω από 400 μετανάστες από το Πακιστάν.\n11 Μάρτιος 2016 - 19:16 Ελλάδα 94 views\nΕντόπισαν συντρίμμια που ενδεχομένως ανήκουν στην πτήση ΜΗ370\n10 φωτογραφίες που θα σας μπερδέψουν\nΚλήρωση Champions League: Ο Μήτρογλου κόντρα στην Μπάγερν Μονάχου\nΘ. Πετράκος: Η περαιτέρω αύξηση του ΕΦΚ και του ΦΠΑ «παγώνει» τα νοικοκυριά\nΑναγνώρισε το Κόσοβο η ΔΟΕ – Θα συμμετάσχει στους Ολυμπιακούς Αγώνες του 2016\nΑσιατικά ΜΜΕ: Η Ελλάδα στρώνει κόκκινο χαλί στους επενδυτές\nΕπιδείνωση του καιρού: Ισχυρές βροχές και καταιγίδες -Πού θα εκδηλωθούν\nΟ ΕΝΦΙΑ «παγώνει» επιστροφές φόρου και φορολογικές ενημερότητες -Ταλαιπωρία για χιλιάδες πολίτες\nΒραζιλιάνος κροίσος 77 ετών υποστηρίζει ότι έχει βρει τη φόρμουλα για να νικήσει το θάνατο [εικόνες]\nΤσίπρας: Το δημοψήφισμα θα γίνει κανονικά -Δεν θα ρωτήσουμε τους εταίρους


Πώς το streaming μικραίνει τα τραγούδια - Newsbomb\nΤΕΧΝΟΛΟΓΙΑ 12/07/2019 10:02\nΣυνέπειες στον τρόπο που γράφονται τα τραγούδια και κυρίως στην διάρκειά τους φαίνεται πως έχει το streaming.\nΜε την πλειοψηφία πια του κοινού να απολαμβάνει τα αγαπημένα του τραγούδια μέσω του διαδικτύου, οι μουσικοσυνθέτες προσαρμόζονται στα νέα δεδομένα.\nΣύμφωνα με τον Charlie Harding, συνθέτη τραγουδιών και συμπαρουσιαστή του Switched on Pop, τα τραγούδια σήμερα είναι πιο σύντομα σε σχέση με την δεκαετία του ’90. «Το μέσο τραγούδι είναι πιο σύντομο και παρατηρούμε ότι πολλά πια τραγούδια είναι υπερβολικά σύντομα. Το Spotify ξεκίνησε το 2006 αλλά μόνο πρόσφατα το streaming έγινε ο κυρίαρχος τρόπος για την διακίνηση της μουσικής. Και πλέον διαπιστώνουμε πως οι συνθέτες άλλαξαν τον τρόπο που γράφουν τραγούδια» είπε χαρακτηριστικά σε μια από τις τελευταίες του εκπομπές.\n«Από τα βασικότερα πράγματα που άλλαξαν είναι πώς πληρώνονται οι εμπλεκόμενοι και αυτό από μόνο του επηρεάζει πώς γράφονται και τα τραγούδια. Στο παρελθόν πληρωνόσουν αν πουλούσες ένα άλμπουμ ή ένα single. Το 1995 είχαμε τραγούδια διάρκειας 4,5 λεπτών. Σήμερα τα τραγούδια φτάνουν στα 3,42 λεπτά λόγω της αλλαγής του τρόπου πληρωμής. Πληρώνεσαι με τις εμφανίσεις, πόσες φορές δηλαδή θα ακούσει κάποιος το τραγούδι. Αλλά θα πρέπει να ακούσει τουλάχιστον 30 δευτερόλεπτα για να μετρήσει. Οπότε θες να έχεις περισσότερα τραγούδια, ένα άλμπουμ γεμάτο συντομότερα τραγούδια για να αυξήσεις τα έσοδά σου» εξηγεί ο Harding.\nΑυτό όμως έχει συνέπεια και στην μορφή των τραγουδιών. Τα μεγάλα intros ανήκουν πια στο παρελθόν.\nΈνας ακόμα λόγος που τα τραγούδια γίνονται πιο σύντομα είναι για να εξασφαλίσει ο δημιουργός πως θα το ακούσουν ολόκληρο. Ο χρήστης μπορεί εύκολα να προσπεράσει και να πάει στο επόμενο αν κουραστεί από την διάρκειά του. Και όσο πιο πολλές φορές ακούσουν ένα τραγούδι ολόκληρο τότε αυτό εμφανίζεται σε άλλες λίστες και έχει περισσότερες πιθανότητες να ακουστεί και από άλλους αυξάνοντας τα έσοδα για τον δημιουργό.


Bad Boy Bubby (1993) - Κινηματογραφική Λέσχη\nΑνάρτησηαπό Ζόφος » 14 Φεβ 2016, 21:21\nΤίτλος: Bad Boy Bubby\nΣενάριο: Rolf de Heer\nΗθοποιοί: Nicholas Hope, Claire Benito, Ralph Cotterill\nΠρωτότυπη μουσική: Graham Tardif\nΟ Bubby είναι ένας 35χρονος που ζει μόνο με τη μάνα του και δεν έχει βγει ποτέ από το σπίτι. Η επιστροφή του πατέρα του θα τον κάνει να ανακαλύψει ξαφνικά το κόσμο.\nΑρχικά το Bad Boy Bubby μπορεί να θυμίσει κάπως την ιδέα του Κυνόδοντα, αλλά φέρνει πιο πολύ σε ιλαροτραγωδία, και προχωράει κάπως την ιστορία. Σαν το Blast from the Past μα πιο τολμηρό, λίγο βλάσφημο και βίαιο προς τις γάτες και τις κατσαρίδες.\nΟ πρωταγωνιστής που η "φροντίδα" της μάνας του τον έκανε σαν καθυστερημένο, ζούσε όλη του τη ζωή μέσα στη τρώγλη που έχουν για σπίτι, με λανθασμένη αντίληψη για τη πραγματικότητα. Μέχρι που εντελώς τυχαία επέστρεψε μετά από χρόνια ο πατέρας του, ο Bubby τους σκότωσε και τους δύο και πλέον είναι ολομόναχος. Δεν έχει ιδέα από τον έξω κόσμο, συμπεριφέρεται σαν μικρό παιδί, μιμούμενος ότι βλέπει κι ακούει. Θα καταφέρει να επιβιώσει άραγε και να ενταχθεί στη κοινωνία;\nΒρήκα την ερμηνεία του Nicholas Hope πολύ πιστευτή, ειδικά όταν κάνει πως δοκιμάζει πρώτη φορά πίτσα ή μαγεύεται από τη μουσική. Είναι η μοναδική ταινία που έχω δει από τον Ολλανδό σκηνοθέτη Rolf de Heer, του πήρε σχεδόν δέκα χρόνια για να την ολοκληρώσει, ενώ βραβεύτηκε κι όλας 4 φορές.


Εκτορας - Ποιηση (BKS.0374967)\nΑρχική > Βιβλία > Ποίηση > ΕΚΤΟΡΑΣ\nΒΡΕΤΤΟΣ ΙΩΑΝΝΗΣ στην κατηγορία ΠΟΙΗΣΗ\nΣυγγραφέας: ΒΡΕΤΤΟΣ ΙΩΑΝΝΗΣ\nΟ Έκτορας, στη συλλογή του Ιωάννη Βρεττού, εξομολογείται ό,τι πέρασε στην Τροία, ό,τι ο ομηρικός Έκτορας δεν είδε, αλλά κατάλαβε και κατέγραψε. Κι όλα αυτά, για να καταλήξει να μιλά για το σήμερα, να φτάσει τελικά στο παρόν, με όλη την ποιητική, ιστορική και εμπειρική σκευή, προκειμένου -όχημα στα χέρια του ποιητή- να αποτυπώσει ό,τι εξελίσσεται μπροστά στα μάτια του σύγχρονου ανθρώπου. Με πάθος και σαρκασμό με τρυφερότητα.\nΟ Έκτορας, στη συλλογή του Ιωάννη Βρεττού, εξομολογείται ό, τι πέρασε στην Τροία, ό, τι ο ομηρικός Έκτορας δεν είδε, αλλά κατάλαβε και κατέγραψε. Κι όλα αυτά, για να καταλήξει να μιλά για το σήμερα, να φτάσει τελικά στο παρόν, με όλη την ποιητική, ιστορική και εμπειρική σκευή, προκειμένου -όχημα στα χέρια του ποιητή- να αποτυπώσει ό, τι εξελίσσεται μπροστά στα μάτια του σύγχρονου ανθρώπου. Με πάθος και σαρκασμό με τρυφερότητα.\nΕΚΤΟΡΑΣ BKS.0374967 ΒΡΕΤΤΟΣ ΙΩΑΝΝΗΣ ΒΡΕΤΤΟΣ ΙΩΑΝΝΗΣ ΠΟΙΗΣΗ ΕΚΤΟΡΑΣ


Πολιτικό άνοιγμα του Τζο Μπάιντεν προς την Καμάλα Χάρις για την αντιπροεδρία των ΗΠΑ - TheNewspaper.gr\n-163 min. ago-Καραντίνα 10 ημερών επιβάλλει η Νορβηγία στους ταξιδιώτες από Γαλλία, Ελβετία και άλλες χώρες\n-161 min. ago-Στο τραπέζι η λύση των τοπικών lockdown\n-159 min. ago-Στο ΕΚΑΕ και στη 337 Μοίρα Μάχης ο Μητροπολίτης Λαρίσης και Τυρνάβου\n-158 min. ago-Ανέμελες στιγμές στο Πήλιο για την Ανθή Βούλγαρη και τον σύντροφό της [εικόνες]\n-156 min. ago-Megan Fox: Η πρώτη φωτογραφία με τον νέο της σύντροφο και το επικό σχόλιο του πρώην!\n-152 min. ago-Ξεκίνησε προετοιμασία ο ΑΟ Σκιάθου\n-150 min. ago-Με τον δήμαρχο Αλοννήσου συναντήθηκε η Μαρίνα Χρυσοβελώνη\n-149 min. ago-Έναρξης της προετοιμασία για τον ΑΟ ΣΚΙΑΘΟΥ\n-144 min. ago-Τη διάλυση του πανίσχυρου λόμπι υπέρ της οπλοκατοχής, ζητά η εισαγγελία της Νέας Υόρκης\n-135 min. ago-Άνοιξαν οι ουρανοί στην Αγχίαλο [βίντεο]\nΠρώτη καταχώρηση: Παρασκευή, 6 Δεκεμβρίου 2019, 05:15\nΜία ημέρα μετά την αποχώρηση της γερουσιαστή Καμάλα Χάρις από τη διεκδίκηση του προεδρικού χρίσματος των Δημοκρατικών για τις εκλογές του Νοεμβρίου 2020, ο πρώην αντιπρόεδρος των ΗΠΑ και ένας από τους βασικούς διεκδικητές του προεδρικού χρίσματος του Δημοκρατικού Κόμματος, Τζο Μπάιντεν, δήλωσε ότι θα εξετάσει την υποψηφιότητα της Χάρις για την αντιπροεδρία των ΗΠΑ, στην περίπτωση προεδρικής εκλογής του.\nΟ Μπάιντεν, με τον οποίο η Χάρις είχε συγκρουστεί φραστικά στην διάρκεια μιας τηλεμαχίας, προηγούμενα μέσα στο 2019, σχολίασε θετικά την αποφασιστικότητά της, στη διάρκεια μιας προεκλογικής εκδήλωσης που έκανε στην Αϊόβα.\n«Η γερουσιαστής Χάρις έχει την ικανότητα να γίνει οτιδήποτε επιθυμεί να γίνει,» δήλωσε ο Μπάιντεν στους δημοσιογράφους, σύμφωνα με ένα βίντεο που ανάρτησε το CBS News. «Μίλησα χθες με την ίδια. Είναι σταθερή. Μπορεί να γίνει πρόεδρος [των ΗΠΑ] μία ημέρα. Μπορεί να γίνει αντιπρόεδρος. Μπορεί να γίνει μία δικαστής στο Ανώτατο Δικαστήριο των ΗΠΑ.»\nΟ Μπάιντεν και η Χάρις είχαν μία φραστική αντιπαράθεση στη διάρκεια της πρώτης προεκλογικής τηλεμαχίας των Δημοκρατικών υποψηφίων για το προεδρικό χρίσμα του κόμματος.\nΤο ζήτημα που είχε προκαλέσει την αντιπαράθεση ήταν η άρνηση του Μπάιντεν για την διάθεση ομοσπονδιακής βοήθειας στην μεταφορά με λεωφορεία μαύρων μαθητών στα δημόσια σχολεία.\nΤο φραστικό αυτό επεισόδιο, περιστασιακά ευνόησε τη Χάρις, η οποία είδε μία πρόσκαιρη άνοδο των ποσοστών της, στις δημοσκοπήσεις κι αναφορικά με την ικανότητά της να βρεθεί απέναντι στον πρόεδρο Ντόναλντ Τραμπ την επόμενη χρονιά.\nΤελευταία ενημέρωση: Παρασκευή, 6 Δεκεμβρίου 2019, 05:17


Το πρωτοποριακό PureMove Bra αποκαλύπτεται σε ένα exclusive Reebok Women event στο Παρίσι - Reebok Greece\nΠαρίσι, always a good idea. Για εμάς, το πιο hot location για την παρουσίαση ενός από τα πιο πρωτοποριακά κομμάτια training εξοπλισμού της χρονιάς – το νέο sports bra της Reebok, PureMove Bra.\nΚαλεσμένες μας στο ‘γεμάτο’ αυτό 2ήμερο event, οι Reebok Women από κάθε γωνιά του κόσμου. Ανάμεσα τους και τρεις αγαπημένες Ελληνίδες: η πρωταθλήτρια ενόργανης γυμναστικής Βασιλική Μιλλούση, η δασκάλα μπαλέτου & barre method instructor Δήμητρα Ζαχοπούλου και η δημοσιογράφος & fitness enthusiast Μαρία Κεφαλά!\nStarting point, τι άλλο από την εντυπωσιακή αποκάλυψη της τεχνολογικής εξέλιξης του πρωτοποριακού PureMove Bra ή αλλιώς «του τελευταίου sports bra που θα χρειαστείς». Xάρη στην αποκλειστική & καινοτόμο τεχνολογία “Motion Sense Technology, το PureMove συνδυάζει μικρότερη ελαστικότητα σε έντονες κινήσεις & high impact workouts, καθώς και άνεση & ελαφριά στήριξη σε low ή medium impact δραστηριότητες. Κύρια χαρακτηριστικά του:\n• Ηigh performance, διάτρητο υλικό που αναπνέει,\n• Μπροστινό σχήμα που αποτελείται από panels χωρίς ραφές & προσφέρει απόλυτη εφαρμογή,\n• Μinimal κατασκευή με επτά μοναδικά κομμάτια υλικού που αγκαλιάζουν το σώμα.\nΜετά τα ‘hard facts’, ήρθε και το απαραίτητο hands-on: ΗΙΙΤ, boxing sessions & running workouts με Reebok Coaches, workshops & inspirational speeches με ενεργή συμμετοχή της global brand ambassador και key persona της Be More Human καμπάνιας της Reebok, Natalie Emmanouel & ένα exclusive run στις όχθες του Σηκουάνα με την ομάδα των Midnight Runners.\n‘PureMove spots’ του weekend: ο πολυχώρος La Salle de Sport στο Paris-Madeleine και το επιβλητικό Palais de Tokyo, όπου έγινε και το closing party με live concert & DJ sets από local artists.\nΟι δικές μας, Βασιλική, Δήμητρα και Μαρία, θα συνεχίσουν να είναι μέρος του Reebok Women movement & της φετινής Be More Human καμπάνιας. Stay tuned for more, λοιπόν, γιατί “We’re all about changing the game”.


ΠΑΡΑΔΟΣΕΙΣ ΑΠΟ ΤΟΝ ΣΕΙΡΙΟ | Bookoffers.gr\nΤρέχουσα προσφορά: 10.00€ από 21.00€\n21.00€ 52% 11€\nΈνας τόμος , 353 σελίδες , σχήμα 14 Χ 21 εκ. Εκδόσεις Γεωργιάδη 2005\nΗ ζωή ήρθε από το διάστημα ; Υπάρχει σχέση του ανθρώπινου πολιτισμού με εξωγήινες ευφυίες ;\nΟ Θεόδωρος Αξιώτης συγκεντρώνει τα στοιχεία από όλον τον κόσμο που στοιχειοθετούν την ύπαρξη προκατακλυσμιαίου πολιτισμού και εξετάζει την πιθανότητα σχέσης τους με τον Σείριο.\nΔεν είναι εύκολο πράγμα το να μυηθεί κανείς στα Μυστήρια του Σειρίου, που είναι το μέγιστο αγαθό. Χρειάζεται μεγάλη υπομονή για να μαζέψει κανείς όσα είναι σκορπισμένα. Αν όμως κανείς μαζεύει και βάζει μικρό στο μικρό και το κάνει συχνά, αυτό θα γίνει πολύ (Κρατύλος 428α). Στο ξεκίνημα το φως είναι αμυδρό και η τάση της ανθρώπινης προσδοκίας και τα γεγονότα είναι ακαθόριστα. Οι άνθρωποι περνούν και ξαναπερνούν από τις πύλες παίρνοντας τη Γνώση αργά. Η κατανόηση φέρνει αρχικά ανία, αλλά στη συνέχεια μέσα στα τετράγωνα της Πειθαρχίας, που βρίσκονται σε κάθε τμήμα της κυκλικής κοσμικής έκτασης και του λαβύρινθου, σιγά, σιγά κατανοείται η Αλήθεια. Η αναγκαία Γνώση κατακτάται προοδευτικά.\nΗ φύση εξαγνίζεται και διδάσκεται μέχρι να προβάλει ο Σταυρός, που σταυρώνει τους γιους των ανθρώπων και επεκτείνεται στο σταυρό εκείνων που υπηρετούν το Μεγάλο Έργο\nΑΠΟΚΤΗΣΤΕ ΤΟ ΜΟΝΟΝ ΜΕ 10 ΕΥΡΩ ΤΩΡΑ!\nΑπ' όλα τα έργα του Πλάτωνα πρέπει να τοποθετηθεί πρώτο στη σειρά της μελέτης ο Κρατύλος. Το βιβλίο αυτό αποτελεί ένα είδος κώδικα που μπορεί να βοηθήσει στην αποκρυπτογράφηση. Κρύβει όλες τις παραδόσεις του Σειρίου και φτάνει σε συγκλονιστικές λεπτομέρειες για τις ορατές και τις αόρατες περιοχές του άστρου αυτού. Δεν είναι εύκολο πράγμα το να μυηθεί κανείς στα Μυστήρια του Σειρίου, που είναι το μέγιστο αγαθό. Χρειάζεται μεγάλη υπομονή για να μαζέψει κανείς όσα είναι σκορπισμένα. Αν όμως κανείς μαζεύει και βάζει μικρό στο μικρό και το κάνει συχνά, αυτό θα γίνει πολύ (Κρατύλος 428α). Στο ξεκίνημα το φως είναι αμυδρό και η τάση της ανθρώπινης προσδοκίας και τα γεγονότα είναι ακαθόριστα.\nΟι άνθρωποι περνούν και ξαναπερνούν από τις πύλες παίρνοντας τη Γνώση αργά. Η κατανόηση φέρνει αρχικά ανία, αλλά στη συνέχεια μέσα στα τετράγωνα της Πειθαρχίας, που βρίσκονται σε κάθε τμήμα της κυκλικής κοσμικής έκτασης και του λαβύρινθου, σιγά, σιγά κατανοείται η Αλήθεια.\nΗ αναγκαία Γνώση κατακτάται προοδευτικά. Η φύση εξαγνίζεται και διδάσκεται μέχρι να προβάλει ο Σταυρός, που σταυρώνει τους γιους των ανθρώπων και επεκτείνεται στο σταυρό εκείνων που υπηρετούν το Μεγάλο Έργο\nΤΜΗΜΑ Ι : ΚΡΑΤΥΛΟΣ\nΕισαγωγή - Μυστικές Παραδόσεις - Ονοματολογία - Πέρα πό τα σύνορα της γλώσσας - Νέες Ερμηνείες - Ονόματα που μπορούν να δείξουν τη στάση και την κίνηση\nΤΜΗΜΑ ΙΙ : ΠΕΡΙ ΤΟΥ ΕΝ ΔΕΛΦΟΙΣ ΕΙ\nΕ ή ΕΙ των Δελφών - Αι΄ψνια Σύμβολα - Ουράνια Σχήματα - Ύλη και Μορφή\nΤΜΗΜΑ ΙΙΙ : ΕΥΘΥΔΗΜΟΣ\nΕυθύδημος ή Σείριος\nΤΜΗΜΑ ΙV: ΙΚΑΡΟΜΕΝΙΠΠΟΣ\nΙκαρομένιππος ή Υπερνέφελος - Το Άστρο των Προφητών της Βίβλου -Στα 10 έτη Φωτός - Ο Ενώχ ταξιδεύει στο άστρο της Αυγής


Τουρκικό F-16 παρά λίγο να συντριβεί στη Χίο – GreekZone\n24 Αυγούστου 2020 gr_admin\tΕθνική ασφάλεια,Ελληνοτουρκικά,μαχητικά\nΔεν αντέχουν τους ελιγμούς των Ελληνικών μαχητικών\nΚαθημερινά μαθήματα παίρνουν οι τούρκοι χειριστές από τους Έλληνες. Οι πιλότοι μας, οι οποίοι είναι κορυφαίοι του κόσμου, κερδίζουν καθημερινά τους Τούρκους στον ”πόλεμο” του Αιγαίου.\nΤο ζήτημα βέβαια είναι να σταματήσουν οι παραβιάσεις. Δεν μπορεί να συμβαίνουν οι ίδιες εικόνες καθημερινά. Το ”ΝΑΤΟ” είναι ”εγκεφαλικά” νεκρό, ενώ η ΕΕ και οι ΗΠΑ έχουν τα δικά τους προβλήματα.\nΈτσι η Τουρκία βρίσκει την ευκαιρία για νέες προκλήσεις, μόνο που ”πέφτει” πάνω στους έμπειρους πιλότους της ΠΑ.\nΣυνέβη πριν από περίπου δύο εβδομάδες, λίγο πριν ξεκινήσουν οι προκλήσεις με το Ορούτς Ρέις και την παράνομη NAVTEX, στην ελληνική υφαλοκρηπίδα, στην Ανατολική Μεσόγειο, σύμφωνα με το enikos.gr.\nΖεύγος τουρκικών μαχητικών είχε παραβιάσει τον Εθνικό Εναέριο Χώρο, εισβάλλοντας από την θαλάσσια περιοχή ανάμεσα από Λήμνο – Λέσβο. Μαχητικά F-16 από την 330 Μοίρα καταδίωξης ξεκίνησαν τις διαδικασίες αναχαίτισης. Κάποια στιγμή κι ενώ βρίσκονταν σε υψόμετρο 22.000 ποδών ανάμεσα από Χίο – Σάμο, o αρχηγός του τουρκικού ζεύγους έχασε τον «δύο».\nΟ ασύρματος πήρε φωτιά. Ο «δύο» δεν έδινε κανένα σημάδι ζωής. Τα δευτερόλεπτα έδειχναν να κυλούν με αιώνες. Όταν ξαφνικά ο «δύο» έδωσε σημεία ζωής, επικοινωνώντας από υψόμετρο μόλις 2.000 ποδών. Η πιο πιθανή εξήγηση είναι ότι έπαθε vertigo (απώλεια ορίζοντα) ή να μην ήταν και τόσο έμπειρος και να μπήκε σε μερική απώλεια αίσθησης λόγω της στρεσογόνας κατάστασης που βίωνε.\n← Αγνώριστος- Άφησε μούσια ο Αλέξης Τσίπρας\nΦρίκη: Παιδάκι με φουσκωτό παρασύρθηκε στο Αντίρριο – Το έσωσε ferry boat! →\nΝα το δει η Μέρκελ που στέλνει χρήματα στον Ταγίπ. Τούρκοι ξυλοκοπούν όποιον πρόσφυγα γυρίζει πίσω [ΒΙΝΤΕΟ]\n6 Μαρτίου 2020 Aλεξανδρος Χ Δεν επιτρέπεται σχολιασμός στο Να το δει η Μέρκελ που στέλνει χρήματα στον Ταγίπ. Τούρκοι ξυλοκοπούν όποιον πρόσφυγα γυρίζει πίσω [ΒΙΝΤΕΟ]\n16 Οκτωβρίου 2020 gr_admin Δεν επιτρέπεται σχολιασμός στο Στέλνει “μήνυμα” η Ρωσία: “Η Τουρκία δεν είναι ικανή να αντιμετωπίσει τακτικές δυνάμεις”\nΝα δείτε στο τέλος θα πάρουν όλοι F-35 γιατί τα λεφτά είναι πολλά για να αφήσεις κάποιον στην απέξω. Δείτε πόσο κοστίζει\n8 Ιανουαρίου 2020 Aλεξανδρος Χ Δεν επιτρέπεται σχολιασμός στο Να δείτε στο τέλος θα πάρουν όλοι F-35 γιατί τα λεφτά είναι πολλά για να αφήσεις κάποιον στην απέξω. Δείτε πόσο κοστίζει


Χαραλάμπους: «Ο Φανιέρος έστειλε άτομα να μας συγχαρούν» | Goal News Cy\nΑ' ΚΑΤΗΓΟΡΙΑΕΘΝΙΚΟΣ ΑΧΝΑΣΧαραλάμπους: «Ο Φανιέρος έστειλε άτομα να μας συγχαρούν»\nΧαραλάμπους: «Ο Φανιέρος έστειλε άτομα να μας συγχαρούν»\nΜετά τη σημαντική νίκη του Εθνικού εις βάρος του Ερμή, ο Ηλίας Χαραλάμπους, στάθηκε κυρίως στο χαρακτήρα που έδειξαν οι ποδοσφαιριστές του αφού έμειναν πίσω στο σκορ, ενώ τόνισε ότι πρέπει να μείνουν ταπεινοί και προσγειωμένοι:\n«Άλλο ένα δύσκολο παιχνίδι. Με μια πολύ καλή ομάδα όπως είναι ο Ερμής και σε μία δύσκολη έδρα. Πόσο μάλλον όταν μείναμε πίσω στο σκορ. Τα παιδιά έδειξαν χαρακτήρα και γύρισαν το παιχνίδι.\nΠολλά μπράβο και πολλά συγχαρητήρια στα παιδιά για την σημαντική νίκη που θα μας βοηθήσει βαθμολογικά και ψυχολογικά. Επίσης θέλω να σταθώ στην φιλοξενία από τους ανθρώπους του Ερμή και ειδικά από τον πρόεδρο Λούκα Φανιέρο. Έστειλε άτομα για να μας συγχαρούν.\nΠρέπει να μείνουμε ταπεινοί και προσγειωμένοι, θέλουμε να βλέπουμε παιχνίδι με παιχνίδι. Στόχος είναι να παραμείνουμε στην κατηγορία. Οι ισορροπίες είναι πολύ λεπτές καθώς ένας αγώνας μπορεί να αλλάξει τα πάντα, είναι μακρύς ο δρόμος»


Πριν από ένδεκα μήνες, ο καναδικός snowboarder Mark McMorris πέρασε δύο ημέρες σε ιατρικά επαγόμενο κώμα με 17 σπασμένα οστά, έναν καταγεγραμμένο πνεύμονα και έναν σπλήνα που έσπασε.\nΑυτό αποδείχθηκε ότι ήταν μόνο η αρχή μιας ιστορίας επιστροφής που ακόμα και ο McMorris έχει καλέσει ένα θαύμα.\nΟ McMorris, 24 ετών, τελείωσε την Κυριακή στέκεται στο βάθρο του Pyeongchang της Νότιας Κορέας με ένα χάλκινο μετάλλιο στο λαιμό του και μια ακόμα μεγαλύτερη εκτίμηση για την ευκαιρία να βρεθεί εκεί.\nΣας ευχαριστώ Life pic.twitter.com/TdHcIdWzqJ\n– Mark McMorris (@markmcmorris) 12 Φεβρουαρίου 2018\n“Είχα σίγουρα αυτές τις σκέψεις ότι δεν θα ήταν πραγματικότητα”, δήλωσε ο McMorris στο ESPN. “Έχω μια διαφορετική άποψη για τη ζωή τώρα, για να προσγειώσω μια καλή πορεία και να σταθώ στο βάθρο και πάλι, σίγουρα αισθάνεται ιδιαίτερη.” Ναι, είναι σίγουρα ένα θαύμα και είμαι πραγματικά ευγνώμων “.\nΟ McMorris κέρδισε το δεύτερο ολυμπιακό μετάλλιο της καριέρας του, ολοκληρώνοντας το τρίτο στον αγώνα slopestyle των ανδρών σε μια δροσερή και θυελλώδη μέρα. Πήρε χάλκινο στην ίδια εκδήλωση στους Χειμερινούς Αγώνες του Σότσι το 2014.\nΜόλις πριν από έντεκα μήνες, οι Ολυμπιακοί Αγώνες φαινόταν σαν ένα μακρινό σουτ αφού ο ντόπιος του Saskatchewan σχεδόν σκοτώθηκε σε ένα βίαιο ατύχημα.\nMcMorris ήταν snowboarding με φίλους στην απομακρυσμένη backcountry Βρετανική Κολούμπια, τον Μάρτιο, όταν συνετρίβη σε ένα δέντρο. Έπασχε από σπασμένο σαγόνι, καταρρέον αριστερό πνεύμονα και θραυσμένο αριστερό χέρι, μεταξύ άλλων σοβαρών τραυματισμών.\nΠέρασε τους επόμενους μήνες αργά αναζωογονώντας και επιστρέφοντας στην καλή υγεία.\n«Δεν θα πάρω ποτέ άλλη μια μέρα στη γη αυτή τη δεδομένη στιγμή», έγραψε στην Instagram τον Απρίλιο.\nΟ McMorris ήταν αληθινός στο λόγο του. Τον Νοέμβριο, κέρδισε μια εκδήλωση Big Air World Cup στο Πεκίνο. Ένα μήνα αργότερα, κέρδισε το χάλκινο στο Winter X Games, σφραγίζοντας τον ως αγαπημένο μετάλλιο στην Pyeongchang.\n“Μάλλον δεν θα πρέπει να είμαι εδώ”, δήλωσε ο McMorris στο The Associated Press. “Πρέπει να τσιμπώ τον εαυτό μου λίγο.”\nΗ εκπληκτική επιστροφή του έχει εμπνεύσει το έθνος του, συμπεριλαμβανομένου του πρωθυπουργού Justin Trudeau.\nΤι ταξίδι πίσω στο βάθρο του @MarkMcMorris. Mark – η αντοχή και το θάρρος σας εμπνέουν πολλούς από εμάς. # PyeongChang2018 pic.twitter.com/ltLE3G8Tp1\n– Justin Trudeau (@JustinTrudeau) 11 Φεβρουαρίου 2018\nΤην Κυριακή, ο McMorris ήταν για πρώτη φορά στην πρώτη θέση πριν τελικά τερμάτισε τρίτος πίσω από τον συμπατριώτη Max Parrot και τον 17χρονο Αμερικανό Red Gerard, ο οποίος κέρδισε χρυσό.\nΜπορεί να μην ήταν το κορυφαίο σημείο για τον McMorris, αλλά απλώς στο βάθρο ήταν κάτι περισσότερο από ό, τι θα μπορούσε να είχε οραματιστεί πέρυσι.\n“Εκείνη την εποχή, εύχομαι να μην είχε συμβεί, αλλά τώρα είναι τόσο δροσερό που τόσοι πολλοί άνθρωποι έφτασαν έξω και είπαν:« Με βοήθησες σε αυτό το κομμάτι της ζωής μου »ή με ώθησε ή ό, τι μπορεί να είναι, “είπε στο ESPN.\nΠρόσθεσε: “Το να είσαι σε θέση να εμπνεύσεις τους άλλους είναι καλύτερο από οποιοδήποτε μετάλλιο”.\nMåneder efter nær dødsulykke vinder den canadiske snowboarder Mark McMorris olympisk medalje\nΟ Shaun White κοιτάει ένα άλλο ολυμπιακό μετάλλιο – στο skateboarding: «Δεν είμαι τελειωμένος»\nΟ Rob Delaney αποκαλύπτει ότι η σύζυγός του είναι έγκυος 5 μήνες μετά το θάνατό του


Τον φίλησε στο Μαραθώνιο, της απάντησε η γυναίκα του | Διεθνή Ειδήσεις\nΤην προκάλεσε η κόρη της να φιλήσει έναν άντρα τυχαία όταν θα έτρεχε στο Μαραθώνιο, τώρα… τρέχει και δεν φτάνει\nΓΡΑΦΕΙ: THETOC TEAM published 05 Μαϊ. 15 (03:32)\nΗ Μπάρμπαρα Ταγκε αποφάσισε να δεχθεί την πρόκληση της κόρης της και μπήκε σε μπελάδες. Φίλησε έναν άνδρα τυχαία από το κοινό που παρακολουθούσε το Μαραθώνιο της Βοστώνης ενώ η ίδια συμμετείχε στην κούρσα. Η κόρη της όμως δεν έμεινε εκεί, άρχισε να ψάχνει να βρει το όνομα του άγνωστου άνδρα που είχε φιλήσει η μητέρα της.\nΤο έπραξε μάλιστα μέσω των social media βάζοντας τη συγκεκριμένη φωτογραφία και αναζητώντας την ταυτότητά του. Όπως δήλωσε η ίδια έλαβε ένα γράμμα πριν μερικές μέρες, όχι από τον ίδιο τον άγνωστο άνδρα, αλλά από τη… γυναίκα του, η οποία προσπάθησε να εξηγήσει με ευγενικό τρόπο ότι ο σύζυγός της δεν ενδιαφέρεται.\n«Μας έκανε ιδιαίτερη έκπληξη όταν είδαμε την ιστορία στα μέσα ενημέρωσης. Δεν είμαι θυμωμένη, οι φίλοι μας εξάλλου έχουν τρέλανει το σύζυγό μου στην πλάκα και εγώ το διασκεδάζω. Μπορεί αυτό να μην είναι το τέλος που ήλπιζες. Αυτή η αυθόρμητη, αστεία στιγμή ήταν στο πνεύμα του Μαραθωνίου. Σου εύχομαι να μετάσχεις σε πολλές κούρσες στο μέλλον. Συγχαρητήρια για τον τερματισμό σου», έγραψε η σύζυγος του μυστηριώδους αγνώστου μην αφήνοντας πολλά περιθώρια για την μαραθωνοδρόμο.


Διάβασε τώρα ολόκληρη τη συνέντευξη που έδωσε η πιο hot από ποτέ, Κατερίνα Λέχου στην Μadame Figaro Oκτωβρίου.\nEίναι νέα, όμορφη, ταλαντούχα και ξέρει τι θέλει. Η Κατερίνα Λέχου μιλάει για τη μεταμόρφωσή της στο πιο hot τηλεοπτικό ρόλο της σεζόν και όχι μόνο.\nΑπό τον Αντώνη Κυριαζάνο\nΠρώτες εντυπώσεις: Έντονο βλέμμα, επίμονα μάτια, σταθερή φωνή, αβίαστο γέλιο. Μιλάει κουνώντας τα χέρια της, χρησιμοποιεί πλούσιο λεξιλόγιο και καταλαβαίνεις ότι μπορεί να πάει τη συζήτηση ένα βήμα παραπέρα. Το άθροισμα: Μια γυναίκα με έντονη προσωπικότητα, συγκροτημένη, χαλαρή, γλυκιά και λαμπερή. Τη βλέπουμε στο θέατρο και στην τηλεόραση και την έχουμε στο μυαλό μας ως μια εξαίρετη ηθοποιό. Τώρα, η εικόνα της από την πετυχημένη σειρά «Ευτυχισμένοι Μαζί»πλουτίζεται από έναν άλλο ρόλο, διαφορετικό και έντονα δραματικό. Η Κατερίνα Λέχου, στο ρόλο της Ελένης, της νεαρής δασκάλας στο περίφημο Νησί του Mega, ζει το σκοτεινό της δράμα μ' ένα πρόσωπο διαφορετικό από αυτό που έχουμε συνηθίσει. Και αυτό ήταν η αφορμή για την πρώτη ερώτηση.\nΣτο Νησί παίζεις την Ελένη χωρίς το γνωστό ωραίο σου πρόσωπο. Αντίθετα, ο ρόλος το παραμορφώνει δυσάρεστα. Πώς ένιωσες με αυτό το άλλο πρόσωπο;\nΕλεύθερα! Και διαπίστωσα ότι χωρίς φτιασίδια, ούτε καν αυτή τη λίγη μάσκαρα, το πρόσωπο νιώθει ελεύθερο και έχει τη δική του ομορφιά. Ακόμη κι αν είναι το καταπονημένο πρόσωπο της Ελένης, που όλο και χειροτερεύει και παραμορφώνεται. Ποτέ δεν έπαιζα βασισμένη στο πρόσωπό μου. Αλλά όταν έχεις συνηθίσει να σε φροντίζουν για να σε ομορφύνουν και ξαφνικά σε φροντίζουν για να σε «χαλάσουν», στην αρχή νιώθεις λίγο γυμνός, τρομάζεις. Μετά όμως αισθάνεσαι πιο δυνατή και πιο ελεύθερη. Πολύ πιο ελεύθερη.\nΛένε ότι ο Μάρλον Μπράντο απολάμβανε να παραμορφώνει το πρόσωπό του.\nΊσως αυτό να τον βοηθούσε να απελευθερωθεί. Όμως ήταν ένας έτσι κι αλλιώς ιδιαίτερος ηθοποιός, πρότυπο ανδρισμού και ομορφιάς. Ξέρω πως το πρώτο που ζητούσε ήταν να δοκιμάσει τα ρούχα για να δει πώς κινείται μέσα τους. Σημαντικό στοιχείο στη δουλειά μας, επειδή αλλιώς κινείσαι με ένα στενό φόρεμα κι αλλιώς με φαρδιά ρούχα.\nΗ Ελένη δεν είναι ένας κοινός ρόλος. Από πού άντλησες στοιχεία για την ερμηνεία του;\nΌλοι έχουμε περάσει δυσκολίες. Αλλά το να μην είσαι αποδεκτός από το κοινωνικό σύνολο, το να είσαι και να ζεις σαν εξόριστος, αυτό δεν μπορώ να πω ότι το έχω νιώσει. Όμως δεν είναι ανάγκη να έχεις βιώσει κάτι για να το υποδυθείς. Διάβασα αρκετά, αλλά έβαλα και τη φαντασία μου να δουλέψει. Είμαι και πολύ παρατηρητική και συχνά αντλώ στοιχεία από τη ζωή γύρω μου. Και εξόριστοι δίπλα μας υπάρχουν πολλοί. Αλλά σκεφτόμουν και κάτι πιο τραβηγμένο. Σκεφτόμουν ότι όλοι εμείς που θεωρούμαστε «ελεύθεροι» άνθρωποι, είμαστε και οι ίδιοι εξόριστοι μέσα σ' αυτή την πόλη, ίσως και παγιδευμένοι σ' έναν τρόπο ζωής που μπορεί να μη μας αρέσει. Όλα λοιπόν είναι σχετικά.\nΉταν προκλητικό για σένα να υποδυθείς την Ελένη;\nΕυτυχώς ό,τι έχω κάνει στη δουλειά μου ήταν για μένα προκλητικό. Αλλά και καθετί καινούργιο είναι μια πρόκληση. Και μακάρι τέτοιοι ρόλοι να έρχονταν πιο συχνά. Συνήθως τέτοιες ευκαιρίες σου δίνονται στο θέατρο. Θυμάμαι ότι σ’ ένα έργο του Γκολντόνι ήμουν μια κουτσή γεροντοκόρη, κάτι εντελώς κόντρα στην εικόνα μου.\nΛένε ότι η λάμψη και η ομορφιά σε μια γυναίκα μονοπωλεί το ενδιαφέρον των αντρών.\nΑυτοί οι άντρες δεν με αφορούν.\nΟ λόγος που έγινες ηθοποιός παραμένει ο ίδιος;\nΟ λόγος που διαλέγεις να γίνεις ηθοποιός είναι ασυνείδητος. Δεν γίνεται στα 18 σου να ξέρεις τι θέλεις να κάνεις για το υπόλοιπο της ζωής σου. Ανά διαστήματα βεβαίως οι λόγοι επαναπροσδιορίζονται. Τώρα για μένα είναι πιο ουσιαστικοί και πιο βαθείς. Αυτή η δουλειά είναι πια πνοή ζωής. Ζω και επιβιώνω μέσα από αυτή. Και δεν το εννοώ μόνο οικονομικά.\nΗ πορεία σου στο θέατρο και στην τηλεόραση είχε κάποια κενά...\nΝαι, κατά διαστήματα έμενα «εκτός», επειδή δεν έβρισκα κάτι καλό, και η αλήθεια είναι ότι ένιωθα περίεργα. Τώρα όμως, όταν μου συμβαίνει, το εκμεταλλεύομαι θετικά. Ο χρόνος γίνεται πιο γόνιμος, εργάζομαι με τον τρόπο μου. Ασκούμαι, διαβάζω, κάνω μαθήματα για πράγματα που απαιτεί η δουλειά μου.\nΤι άλλο θα έκανες ευχαρίστως;\nΘα έγραφα, αν μπορούσα. Αυτό θα με ευχαριστούσε, αλλά δεν το έχω επιχειρήσει ποτέ. Διαβάζω όμως πολύ και αυτό είναι κάτι που μου άρεσε πάντα.\n«Ηθοποιός σημαίνει φως» λέει το γνωστό τραγούδι. Για σένα τι σημαίνει;\nΔεν μπορώ να το χωρέσω σε μία πρόταση. Ηθοποιός είναι κάποιος που προκαλεί στον άλλον συγκίνηση, που κινεί τον εσωτερικό του κόσμο, τα λιμνάζοντα νερά της ψυχής του.\nΤι συνάντησες σ' αυτή τη δουλειά που δεν περίμενες, τι σε εξέπληξε;\nΤις μεγάλες εκπλήξεις τις συνάντησα στη ζωή μου και όχι «στενά» στο επάγγελμα. Δυστυχώς, μεγάλωσα πάρα πολύ προστατευμένη, οπότε οτιδήποτε αγοραίο ή χυδαίο στην αρχή με ξένιζε. Μετά έμαθα ότι και αυτά είναι μέρος της ζωής. Με εξέπληξε όμως -και σε αυτό είμαι ιδιαίτερα ευαίσθητη- και η ανθρωπιά από κάποιους που δεν το περίμενα. Ευτυχώς οι εκπλήξεις στη ζωή δεν είναι μόνο δυσάρεστες. Υπάρχουν και οι ευχάριστες.\nΤο ότι μεγάλωσες προστατευμένη το θεωρείς μειονέκτημα ή πλεονέκτημα;\nΚαλό είναι να υπάρχει ένα μέτρο. Στην Ελλάδα νομίζω ότι τα παιδιά τα υπερπροστατεύουμε στο οικογενειακό περιβάλλον και μετά δεν μπορούν να απογαλακτιστούν. Γι' αυτό και δεν μπορούν να αντεπεξέλθουν στις δυσκολίες της ζωής. Κι εγώ ζορίστηκα πάρα πολύ.\nΠώς έχεις προχωρήσει μέσα στη ζωή και στη δουλειά σου, τι νιώθεις να οδηγεί τα βήματά σου;\nΘα έλεγα μια εσωτερική φωνή που στην αρχή ερχόταν σχεδόν αφύσικα. Δεν το περίμενα, αλλά την άκουγα. Τώρα την προκαλώ, της δίνω χρόνο για να αναδυθεί και να σκεφτώ βαθύτερα τι ακριβώς θέλω να κάνω. Δίνω χρόνο στον εαυτό μου, του παρέχω την πολυτέλεια να πάρει μια ανάσα. Και μετά τα πράγματα συμβαίνουν πιο εύκολα.\nΚαι καθώς ο χρόνος περνά, τι συμβαίνει;\nΈχω πιο ανοιχτό ορίζοντα και είμαι πολύ πιο επιεικής. Ξέρω πως ο χρόνος που περνάει ή μας κάνει σκληρούς σαν πέτρα ή μας μαλακώνει. Εγώ μαλάκωσα μέσα μου κι αυτό μ' αρέσει, επειδή δείχνει ότι είμαι σε καλό δρόμο. Έχω και μια εσωτερική ησυχία πια, δεν ξέρω γιατί. Βέβαια, έχω και αγωνίες. Κάθε έξι μήνες ψάχνω για δουλειά, γιατί αυτό που κάνω είναι σε μεγάλο βαθμό εφήμερο.\nΔεν δείχνεις όμως να φοβάσαι γι' αυτό.\nΔεν είμαι από τη φύση μου αισιόδοξος άνθρωπος. Το έχω κατακτήσει. Δεν ξέρω αν τα πράγματα θα πάνε καλά. Ξέρω όμως ότι θα πάνε εκεί που πρέπει.\nΌταν ο έρωτας χάνει το πάθος του και γίνεται αγάπη, σε τρομάζει;\nΤο πρώτο ερωτικό πάθος είναι μια πυγολαμπίδα που θα σβήσει πολύ γρήγορα. Αντίθετα, η διαδρομή μέσα στην αγάπη έχει πολλές εναλλαγές. Ο άλλος γίνεται και σύντροφος και φίλος, μία σβήνει και μία ανάβει ο σπινθήρας της ερωτικής επιθυμίας. Η αγάπη μας προσφέρει πολλές διαδρομές, ενώ το πάθος είναι ένα μονοδιάστατο συναίσθημα.\nΜπορείς να μοιραστείς πράγματα με το σύντροφό σου;\nΌχι όλα πια. Ούτε ο άλλος καλείται να καλύψει όλες μου τις ανάγκες ούτε κι εγώ μπορώ να καλύψω τις δικές του. Μετράω πόσο ουσιώδες είναι το κομμάτι που μου καλύπτει.\nΤι σε ενώνει με το σύντροφό σου;\nΤα όμοια πράγματα, το γνωστό «όμοιος ομοίω», που το δέχομαι απόλυτα. Δεν πιστεύω ότι τα αντίθετα έλκονται, αλλά τα όμοια. Μόνο με αυτά μπορείς να υπάρχεις με τον άλλον. Οι άνθρωποι χωρίζουν όταν αποκλίνουν τελείως από το στόχο τους, όταν δεν μπορούν να συμβαδίσουν. Εκεί χωρίζουν τα ζευγάρια, αλλά και οι φίλοι.\nΕίναι θέμα χρόνου, διάθεσης, εμπιστοσύνης, τι;\nΌλα αυτά, αλλά πιο πολύ είναι η διαθεσιμότητα. Για άλλους μια σχέση εξαντλείται στο να περάσουν απλώς καλά, όπως το εννοούν εκείνοι βέβαια. Και με την πρώτη στραβή, μια διαφωνία ας πούμε, πάνε στην επόμενη σχέση. Και δεν αγγίζει κανείς τίποτε.\nΕννοείς ότι δεν δίνουν χρόνο σε μια σχέση;\nΑκριβώς. Επειδή μέσα από μια σχέση ζυμώνεσαι, αλλάζεις. Αν δεν αλλάξεις, τι νόημα έχει; Αν δεν δίνεις χρόνο, δεν είσαι διαθέσιμος.\nΑναρωτιέσαι ποτέ πώς σε βλέπει ο σύντροφός σου;\nΠαλιότερα ανησυχούσα πιο πολύ. Τώρα, επειδή είμαι πιο σίγουρη, δεν αναρωτιέμαι πια. Θέλω να με βλέπει όπως είμαι, με τα καλά μου και τα κακά μου. Παλιά, δεν κρυβόμουν βέβαια, αλλά είχα μια αγωνία. Τώρα δεν έχω.\nΕσύ τι βλέπεις στον άλλον;\nΤον τελευταίο καιρό δεν βλέπω, αισθάνομαι. Επειδή δεν στέκομαι σε κάτι συγκεκριμένο. Αισθάνομαι την αύρα του. Και τα μάτια του.\nΤι είναι για σένα το σπίτι σου;\nΕίναι το κάστρο μου και είμαι και σπιτόγατα. Αφού όταν μπαίνω μέσα, το χαιρετάω «γεια σου, τι κάνεις;». Έχει πάντα ένα μεγάλο κομμάτι καθαρού ουρανού, που θέλω οπωσδήποτε να βλέπω. Για μένα αυτό είναι ζωτικής σημασίας. Και ανοίγω πάντα τα παράθυρα για να μπει αέρας, δεν μπορώ το αίσθημα του εγκλεισμού. Σε σπίτι με air condition, πνίγομαι. Θέλω φως, αέρα, ορίζοντα. Και να έχει λίγα πράγματα, όσο πιο λίγα γίνεται.\nΑντέχεις τη μοναξιά;\nΔεν με τρομάζει καθόλου ο ελεύθερος χρόνος ή η μοναξιά. Αν και μεγάλωσα μέσα σε μια γεμάτη οικογένεια, με δυο αδελφές και πολλή φασαρία.\nΈχω κάποιους ανθρώπους που εμπιστεύομαι. Παλιότερα είχα σχέσεις εξάρτησης του τύπου να μιλάω δέκα ώρες στο τηλέφωνο. Αυτές είναι νοσηρές σχέσεις, που δεν τις θέλω πια. Έχω όμως ανθρώπους που μπορώ να ακουμπήσω πάνω τους, ακόμη κι όταν έχουμε ένα μήνα να μιλήσουμε. Αυτό είναι το σημαντικό για μένα, το αίσθημα της εμπιστοσύνης.\nΤι θεωρείς δικό σου μέσα στη ζωή;\nΈχω πολλά πράγματα δικά μου, όμως αυτό που μας ανήκει είναι μόνο αυτό που κουβαλάμε μέσα μας, αυτό που δεν μπορούμε να χάσουμε με τίποτε και τίποτε δεν μπορεί να το αγγίξει.\nΣε ξεκουράζει η ρουτίνα ή σε ανανεώνουν οι αλλαγές;\nΗ ρουτίνα με ξεκουράζει. Είναι μια ανάγκη του ανθρώπου να έχει κάποια πράγματα γνωστά και οικεία, αλλά μερικές φορές χρειάζεται να κάνουμε μια πλήρη ανατροπή. Κι εγώ έχω κάνει στη ζωή μου και μάλιστα ρηξικέλευθες. Χωρίς να τις σχεδιάζω συνέβησαν. Και μετά μένει μια αίσθηση δύναμης. Λες «εγώ το έκανα αυτό!» και νιώθεις σαν παιδί.\nΤι σου αρέσει να κάνεις, τι σε χαλαρώνει;\nΑκούω μουσική, αυτή είναι η πιο οικεία μας τέχνη. Μου αρέσει να βλέπω και παραστάσεις χορού. Έχω κάνει κι εγώ χορό, αλλά μόνο όσο χρειάστηκε για τη δουλειά μου. Παλιότερα έπαιζα πιάνο, τώρα πια όχι. Με άφησε και το άφησα.\nΤο Ευτυχισμένοι Μαζί ήταν μια μεγάλη επιτυχία για την τηλεόραση και κέρδισε ένα μεγάλο μέρος του κοινού. Μπορείς να μας πεις γιατί;\nΔεν υπάρχει ερμηνεία ούτε και συνταγή. Το γιατί κάτι γίνεται επιτυχία δεν μπορούμε να το καταλάβουμε ούτε πριν ούτε μετά. Φυσικά είχε πολύ καλούς συντελεστές. Όμως αυτό δεν αρκεί πάντα. Θα πω κάτι κοινότοπο και τετριμμένο: Κούμπωσαν πολλές αλήθειες μαζί και πολλοί έκαναν προβολή σε αυτό που έβλεπαν. Και να φανταστείς ότι αυτή η σειρά ξεκίνησε χωρίς θόρυβο και βαβούρες. Αλλά ήμασταν ειλικρινείς, δεν υποκριθήκαμε ότι κάναμε κάτι διαφορετικό από αυτό που κάναμε.\nΠήρες μέρος σε μια εκστρατεία του Links of London, φτιάχνοντας ένα βραχιόλι για φιλανθρωπικούς σκοπούς.\nΝαι. Αν ένα ποσοστό από τα κέρδη πρόκειται να προσφερθεί σε κοινωφελείς σκοπούς, ευχαρίστως να συνδράμω όσο μπορώ με την παρουσία μου.\nΗ Κατερίνα Λέχου φέτος πρωταγωνιστεί, μαζί με τον Αλέξανδρο Σταύρου και τον Μάνο Ζαχαράκο, στο θεατρικό έργο του Άριελ Ντόρφμαν Ο Θάνατος και η Κόρη, που θα ανέβει στο θέατρο Άνεσις, σε σκηνοθεσία Χρήστου Καρχαδάκη.


ΠΡΟΣΦΥΓΕΣ - ΚΑΤΑΥΛΙΣΜΟΣ ΞΥΛΟΤΥΜΠΟΥ - ΠΡΩΤΟΧΡΟΝΙΑ 1975\nΟ δημοσιογράφος του ΡΙΚ Δημήτρης Αντρέου επισκέπτεται τον προσφυγικό καταυλισμό στην Ξυλοτύμβου ανήμερα της πρωτοχρονιάς και συζητά με τους πρόσφυγες για το πως πέρνουν τις εορταστικές ημέρες των Χριστουγέννων και της Πρωτοχρονιάς. Πολλοί πρόσφυγες στέλνουν χαιρετίσματα στα εγκλωβισμένα μέλη των οικογενειών τους που διαμένουν στα κατεχόμενα εδάφη.\n00'00" Σκηνές στον προσφυγικό καταυλισμό Ξυλοτύμπου. Πρόσφυγες στον καταυλισμό.\n00'18" Παιδιά παίζουν στον προσφυγικό καταυλισμό.\n00'51" ΔΗΜΗΤΡΗΣ ΑΝΤΡΕΟΥ, Δημοσιογράφος ΡΙΚ - συνέντευξη με πρόσφυγες στον καταυλισμό.\n05'12" Παιδιά παίζουν και τραγουδούν στον καταυλισμό.\nΠΡΟΣΦΥΓΕΣ ΑΠΟ ΔΙΚΩΜΟ - ΔΗΛΩΣΕΙΣ 00:01:38\nΠΡΟΣΦΥΓΕΣ - ΠΡΟΓΡΑΜΜΑ ΔΙΑΤΡΟΦΗΣ 00:10:10\nΡεπορτάζ του δημοσιογράφου του ΡΙΚ Δημήτρη Ανδρέου για το πρόγραμμα διατροφής των 200 χιλιάδων προσφύγων. 70 χιλιάδες από αυτούς είναι άνεργοι. Αρκετοί εκφράζουν παράπονα για το διατροφολόγιο. Πώς απαντά αρμόδιος λειτουργός.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Κάτι δεν πάει καλά στις σχέσεις του Μπάιντεν με τον Ουκρανό: Ο ένας “βλέπει” ρωσική εισβολή ο άλλος όχι… Η ανάλυση του Μιχάλη Ιγνατίου\nΚάτι δεν πάει καλά στις σχέσεις του Μπάιντεν με τον Ουκρανό: Ο ένας “βλέπει” ρωσική εισβολή ο άλλος όχι… Η ανάλυση του Μιχάλη Ιγνατίου\nΜετά τη συνομιλία του προέδρου Τζο Μπάιντεν με τον ομόλογό του της Ουκρανίας, ένας Ουκρανός αξιωματούχος έβαλε “φωτιά” με μία διαρροή στον ανταποκριτή του CNN στο Κίεβο.\nΥποστήριξε ότι ο Αμερικανός πρόεδρος είπε στον Ζελένσκι ότι είναι σχεδόν βέβαιη μια ρωσική εισβολή και πρόβλεψε μάλιστα ότι η Ρωσία θα επιχειρήσει να καταλάβει και το Κίεβο.\nΟ ίδιος αξιωματούχος είπε ότι ο κ. Μπάιντεν προειδοποίησε τον ομόλογό του ότι πρέπει να είναι έτοιμος για τις όποιες συνέπειες.\nΑπό την πλευρά του, ο κ. Ζελένσκι, έδωσε συνέντευξη στους ξένους δημοσιογράφους και δεν έκρυψε τις διαφωνίες του με τον Αμερικανό Πρόεδρο, ενώ ανακοίνωσε και την πρόθεση του να πάει στη Μόσχα για να συζητήσει με τον Βλαντιμίρ Πούτιν:\n«Εγώ κατανοώ σε βάθος τι συμβαίνει στο κράτος μας, όπως ακριβώς και (ο Μπάιντεν) καταλαβαίνει τι συμβαίνει στις ΗΠΑ”, είπε και διερωτήθηκε:\n“Μήπως έχουμε άρματα στους δρόμους μας; Όχι. Αλλά, αν δεν είσαι εδώ, σου δίνεται η αίσθηση από τα μέσα ενημέρωσης ότι γίνεται πόλεμος. Είναι σημαντικό ο κ. Μπάιντεν να λαμβάνει τις πληροφορίες του για την κατάσταση από εμένα και όχι από ενδιάμεσους”, είπε ο Ουκρανός πρόεδρος..\nΗ πρόθεση του για να συναντήσει τον Ρώσο πρόεδρο αποτελεί μήνυμα και προειδοποίηση στους δυτικούς.\nΟ δημοσιογράφος σημείωσε τα εξής, με αφορμή τις πληροφορίες για τις κινήσεις του ρωσικού στρατού, ο οποίος ποτέ στο παρελθόν, από την εποχή του Β’ Παγκοσμίου Πολέμου, δεν έχει συγκεντρώσει τόσο μεγάλο αριθμό δυνάμεων στα σύνορα:\nΟ Λευκός Οίκος, στο μεταξύ, και ενώ οι Ουκρανοί έδιναν μία διάσταση κρίσης, είχε δημοσιοποιήσει ένα άλλο αφήγημα. Ότι ο Αμερικανός πρόεδρος βεβαίωσε ξανά τον Ζελένσκι ότι οι Ηνωμένες Πολιτείες θα απαντήσουν “με αποφασιστικότητα” στην περίπτωση ρωσικής εισβολής.\nΓια να διασκεδάσει τις εντυπώσεις ο Λευκός Οίκος έδωσε στη δημοσιότητα δήλωση της εκπροσώπου του Συμβουλίου Εθνικής Ασφάλειας, η οποία στην ουσία επιβεβαίωνε τον Ουκρανό αξιωματούχο.\nΈγραψε στο Twitter, ότι ο Αμερικανός πρόεδρος μίλησε στον Ζελένσκι για την “σαφή πιθανότητα οι Ρώσοι να εισβάλουν στην Ουκρανία τον Φεβρουάριο”.\nΌπως σημείωσε η εκπρόσωπος οι αμερικανικές μυστικές υπηρεσίες έχουν αναφέρει δημόσια την πληροφορία αυτή, ότι η Ρωσία θα εισβάλει στην Ουκρανία τον Φεβρουάριο.\nΟι Ρώσοι έχουν από την πλευρά τους διαβεβαιώσει τους Αμερικανούς ότι δεν σχεδιάζουν επίθεση, αλλά οι αξιωματούχοι στην Ουάσιγκτον δεν τους πιστεύουν.\nΑντίθετα υποστηρίζουν ότι η πληροφόρηση της CIA και των άλλων υπηρεσιών είναι ορθή.\nΟι μυστικές υπηρεσίες έχουν ανεβάσει τον αριθμό των ρωσικών στρατευμάτων στις 127 χιλιάδες και υποστηρίζουν ότι η συγκέντρωση δυνάμεων στα σύνορα με την Ουκρανία είναι τέτοια που μόνο με επικείμενη εισβολή δικαιολογείται.\nΣτο Λευκό Οίκο έχουν μία ελπίδα ότι η απειλή των κυρώσεων θα αποτρέψει την εισβολή. Γι’ αυτό και συμπεριέλαβαν στην απάντηση τους μία περίληψη αυτών των μέτρων που προτίθενται να λάβουν οι Αμερικανοί με τους συμμάχους τους.\nΟ πρέσβης των ΗΠΑ στη Μόσχα, Σάλιβαν, που παρέδωσε την αμερικανική απάντηση στη Μόσχα, δήλωσε ότι οι οικονομικές κυρώσεις σε βάρος της Ρωσίας, αν εισβάλει στην Ουκρανία, θα είναι μόνο ένα μέρος της απάντησης της Δύσης.\nΣε συνέντευξη Τύπου δήλωσε ότι δεν θα λειτουργήσει ο αγωγός Nord Stream II, θα κτυπηθεί ο τομέας των εξαγωγών της Ρωσίας και οι τράπεζες και οι Ηνωμένες Πολιτείες θα αναπτύξουν στρατιωτικές δυνάμεις στις χώρες που συνορεύουν με τη Ρωσία.\nΠάντως, προκάλεσε αίσθηση ο Ζελένσκι στη συνέντευξη Τύπου. Και η έκκληση του στον Πούτιν για να συναντηθούν, αλλά και το γεγονός ότι ζήτησε από τους Δυτικούς να μην προκαλούν πανικό με αφορμή την ένταση με τη Ρωσία, την οποία οι δυτικές χώρες κατηγορούν ότι σχεδιάζει μια εισβολή στο ουκρανικό έδαφος.\nΚαι φαίνεται, ότι η μεγάλη διαφωνία του με τον Αμερικανό Πρόεδρο ήταν αυτή: Ότι ο κ. Μπάιντεν είναι βέβαιος για τη ρωσική εισβολή, μία θέση που αμφισβητεί ο πρόεδρος της Ουκρανίας…


Καταιγιστικές εξελίξεις μετά τον "ποταμό" αποκαλύψεων του Κώστα Βαξεβάνη στο Kontra (video) - 20/20 Magazine\nΚαταιγιστικές εξελίξεις μετά τον "ποταμό" αποκαλύψεων του Κώστα Βαξεβάνη στο Kontra (video)\nΚαταιγιστικές αναμένονται οι εξελίξεις στο πολιτικό σκηνικό μετά τη συνέντευξη "ποταμό" του δημοσιογράφου και εκδότη της εφημερίδας Documento στην εκπομπή Kontra24.\nΣτη συνέντευξή του στην Αναστασία Γιάμμαλη, ο Κώστας Βαξεβάνης ανέφερε, μεταξύ πολλών άλλων, ενδεικτικά, τα παρακάτω:\n- Όταν αποδόθηκαν οι κατηγορίες εναντίον μου, 19 Ιανουαρίου του 2022 και πήγα στην ανακρίτρια για να πάρω προσθεσμία πριν να απολογηθώ, υπήρχαν όλα τα κανάλια για να δείξουν ότι οδηγούμαι στην ανακρίτρια με 4 κακουργήματα. Αυτοί προχθές που έκανα τις μεγάλες αποκαλύψεις, που είχαν ενδιαφέρον όλα αυτά και έπρεπε να ρωτήσουν, να μάθουν, να μεταφέρουν στον κόσμο, απουσίαζαν. Το δεύτερο σημαντικό είναι ότι δεν υπάρχουν από την Κυριακή μετά τις αποκαλύψεις του Documento, δεν υπάρχει κιχ. Υπάρχει άκρα του τάφου σιωπή.\n- Ο κ. Στουρνάρας, ο είναι εμπλεκόμενος στην υπόθεση μετά τις κατηγορίες του Μανιαδάκη. Δηλαδή ο Μανιαδάκης λέει συγκεκριμένα ότι 20 Απριλίου του 2018, τον κάλεσε στην Τράπεζα τη Ελλάδας παρακαλώ ο κ. Στουρνάρας ως ευρωπαίος κεντρικός τραπεζίτης της χώρας, και του είπε ότι "ξέρουμε ότι είσαι προστατευόμενος μάρτυρας, εαν δεν έρθεις με το μέρος μας θα σε γ@μήσουμε". Άφησε να εννοηθεί ότι είναι μια Αγία Τριάδα, με τον Σαμαρά και τον Βενιζέλο, ο οποίος ετοίμαζε μάλιστα νομοθετικό πλαίσιο για να γίνει τι; Για να διωχθούν και να εξοντωθούν οι προστατευόμενοι μάρτυρες και οι εισαγγελείς.\n- Η διαφορά του σκανδάλου Novartis με το οποιο άλλο σκάνδαλο που υπάρχει η πεποίθηση και η απόδειξη ότι δεν τιμωρήθηκε, όπως η Siemens, είναι ότι για πρώτη φορά δεν έχουμε απλά ατιμωρησία και βόλεμα των εμπλεκόμενων, έχουμε και την προσπάθεια να τιμωρηθούν όσοι το αποκάλυψαν ή ασχολήθηκαν με την υπόθεση. Είναι σαφής ποιοτική διαφορά που υποδηλώνει κι την κατάσταση στην οποία βρίσκεται η δικαιοσύνη και η δημοκρατία στη χώρα.\n- Εδώ βγήκε ο πρωθυπουργός της χώρας και είπε ότι δημοσιογράφοι που δεν έχουν πάει καν να απολογηθούν στον ανακριτή, ότι είναι κακούργοι και συμμορίτες. Τι λέμε τώρα; Βγαίνει πρωθυπουργός της χώρας μεσ' την ελληνική Βουλή και λέει ότι αυτοί είναι κακούργοι και είναι εγκληματική οργάνωση και πρέπει να πάνε φυλακή. Αυτό λέει ο πρωθυπουργός της χώρας.\n- Δεν υπάρχει πιο προκλητικό κείμενο στην ιστορία της ελληνικής δικαιοσύνης από τις διατάξεις αρχειοθέτησης των υποθέσεων του Άδωνη Γεωργιάδη και του Δημήτρη Αβραμόπουλου. Είναι πρωτοφανές μία αρχειοθέτηση να λέει ότι ψάξαμε τον κ. υπουργό Αβραμόπουλο και του βρήκαμε 1 εκατ. ευρώ, το οποίο όπως λέει η ίδια πράξη αρχειοθέτησης και τα πορίσματα, κατέθεσε η πεθερά του διακόσια πεντακοσάευρα στον κοινό λογαριασμό της κόρης της και του Αβραμόπουλου και βρέθηκαν ένα εκατομμύριο ευρώ αδικαιολόγητα και λέει ότι επειδή είναι απροσδιόριστο ποσό, άρα δεν είναι από τη Novartis. Υπάρχει ο όρος αδιευκρίνιστος στη νομική επιστήμη; Υπάρχει εισαγγελέας που λέει ότι υπάρχει κάτι αδιευκρίνιστο και εγώ κλείνω την υπόθεση αντί να την ανοίξω.\n- Στον δε Άδωνη Γεωργιάδη, βρήκαν 300.000 ευρώ τα οποία ονόμασαν ούτε αδικαιολόγητα, ούτε μαύρα, ούτε παράνομα. Τα χαρακτήρισαν αδιευκρίνιστα και αντί να συνεχίσουν την έρευνα για να διευκρινίσει ο Άδωνις ή η γραμματέας του που τα έβαζε ή οποιοδήποτε άλλος, πόθεν; Το παίρνουμε ως μια νομική έννοια που δεν είναι επιβαρυντική , αλλά αθωωτική για έναν κατηγορούμενο. Μιλάμε για πρωτοφανή πράγματα.\n- Εγώ λέω ότι έχουμε μια δικαιοσύνη, που αν ρωτήσετε το θυρωρό που έχετε απ' έξω, τον οπερατέρ, τον πατέρα μας, τη μάνα μας και τον κάθε κάτοικο αυτής της χώρας, είναι βέβαιοι ότι αυτή η δικαιοσύνη χειραγωγείται και εξυπηρετεί συμφέροντα.\n- Ποια πράξη έχει κάνει η ελληνική κυβένρηση να διεκδικίσει χρήματα από τη Novartis; Αυτοί που λένε ότι ήταν σκάνδαλο μόνο των γιατρών ή ότι είναι σκευωρία. Υπάρχει μια απόφαση συμφωνίας της Novartis εξωδικαστική με το αμερικανικό δημόσιο. για την Ελλάδα. Η Ελλάδα που είναι θιγόμενη; Που έχει δώσει δηλαδή χρήματα του δηοσίου για αυτή την ιστορία; Το σκάνδαλο Novartis είχε δύο πράγματα: Το ένα ήταν ότι χρηματίζονταν γιατροί για υπερσυνταγογράφηση. Το δέυτερο είναι ότι χρηματίζονταν πολιτική και κυβερνητικοί παράγοντες για να καθορίζουν τιμές. Τις τιμές δεν τις καθορίζουν οι γιατροί ή ο θυρωρός του υπουργείου Υγείας. Τις καθορίζουν οι επιτροπές με την εποπτεία και την υπογραφή στο τέλος του υπουργού Υγείας.\nΔείτε ολόκληρη την αποκαλυπτική συνέντευξη του Κώστα Βαξεβάνη στο Kontra24:


ΑΚΡΙΒΟ - Κριτικές για ΑΡΚΑΔΙΑ ΕΣΤΙΑΤΟΡΙΟ, Αθήνα, Ελλάδα - TripAdvisor\nΑΚΡΙΒΟ - ΑΡΚΑΔΙΑ ΕΣΤΙΑΤΟΡΙΟ\nΝο 33 από 2.773 Εστιατόρια για: Αθήνα\nΕπισκεφθήκαμε το συγκεκριμένο εστιατόριο μεσημεράκι Κυριακής με παρέα. Το περιβάλλον αρκετά καλό, το μαγαζί καθαρό και η εξυπηρέτηση αρκετά καλή. Οι τιμές όμως αν και είχα διαβάσει ότι είναι καλές δυστυχώς για τις ελληνικές τσέπες είναι ακριβές. Η μέση μερίδα του πιάτου είναι πάνω από 10 ευρώ. Το πιάτο με τις πέννες ήταν απογοητευτικό. Θεωρώ ότι με χαμηλότερες θα ήταν πιο τίμια επιλογή. Μάλλον απευθύνεται σε τουρίστες.\nΡωτήστε το χρήστη PAPENIS για το ΑΡΚΑΔΙΑ ΕΣΤΙΑΤΟΡΙΟ\nΓράψτε μια κριτικήΚριτικές (2.996)\n12 - 16 από 2.996 κριτικές\nΣε μια άκρως τουριστική περιοχή ένα εξαιρετικό εστιατόριο. Πολύ προσεγμένος χώρος, φιλικότατο προσωπικό και φυσικά καλό φαγητό σε πολύ λογικές τιμές.\nΡωτήστε το χρήστη Kostas K για το ΑΡΚΑΔΙΑ ΕΣΤΙΑΤΟΡΙΟ\nΣε ένα από τα πιο τουριστικά σημεία της χώρας... μια ευχάριστη έκλπληξη για ένα όχι "προχειρο" φαγητό.\nΡωτήστε το χρήστη sofoudeli για το ΑΡΚΑΔΙΑ ΕΣΤΙΑΤΟΡΙΟ\nΠοιοτικο φαγητο στον τουριστικό πεζοδρομο της Ακροπολης.\nΕντυπωσιάστηκα με την ποιότητα που προσφέρει το εστιατόριο Αρκαδία μιας και ο πεζοδρομος ειναι πολυ τουριστικός. Οι τιμές ειναι ανάλογες αυτου που προσφέρει αλλα όχι απαγορευτικες. Η σαλατα τοσο δροσερη,η χοιρινη τηγανια ζουμερη και τα σπαγγετι Αρκαδία θεικα! Το προσωπικό πολυ εξυπηρετικο κ ευγενικο!\nΡωτήστε το χρήστη Anastasia_L82 για το ΑΡΚΑΔΙΑ ΕΣΤΙΑΤΟΡΙΟ\nΆριστο φαγητό πολύ όμορφο περιβάλλον παρα πολυ καλές τιμές όλα τα φαγητά πραγματικά πολύ νόστιμα άριστο σέρβις\nΡωτήστε το χρήστη ευαγγελια Κ για το ΑΡΚΑΔΙΑ ΕΣΤΙΑΤΟΡΙΟ


Το SmartWatch που θα ξεπεράσει τις προσδοκίες σου\nΤο Diesel On θα κάνει update στο στιλ και στην καθημερινότητά σου.\nΓια κάποιους είναι απαραίτητο, για κάποιους άλλους μια συνήθεια, για πολλούς εργαλείο δουλειάς και για άλλους φετίχ. Το ρολόι σε κάθε περίπτωση είναι ένα αξεσουάρ που προσδίδει αρκετούς πόντους στην εμφάνιση. Η επιλογή του συχνά μαρτυρά στοιχεία του χαρακτήρα σου, είναι μέρος της στιλιστικής σου ταυτότητας και πλέον μπορεί να γίνει και αναπόσπαστο κομμάτι της καθημερινότητάς σου.\nΒέβαια είναι πολύ πιθανό να φοράς πια ρολόι μόνο από συνήθεια, αφού την ώρα μπορείς να την μάθεις πιο γρήγορα από την οθόνη του κινητού σου, που ομολογουμένως είναι η προέκταση του χεριού σου. Η απάντηση όμως έρχεται με ένα Smartwatch και συγκεκριμένα με αυτό της Diesel που μπορεί να εναρμονιστεί σε πολύ μεγάλο ποσοστό με την καθημερινότητά σου και τις προτιμήσεις σου.\nΝομίζω, δεν χρειάζεται να σου αναλύσω τι ακριβώς είναι το smartwatch. Αρκεί η σύνδεση με ένα smartphone για να αντιληφθείς ότι δεν πρόκειται για ένα απλό ρολόι που σου δείχνει απλά την ώρα. Είναι ένα ρολόι που μπορεί να σε συντροφεύει όλη μέρα, ανεξάρτητα από το αν βρίσκεσαι στο γραφείο, στο γυμναστήριο ή σε εξόρμηση του Σαββατοκύριακου. Αυτή η περιγραφή ίσως σε παραπέμψει σε έναν χοντροκομμένο μηχανισμό που περισσότερο μοιάζει με μία mini ωρολογιακή βόμβα παρά με ρολόι. Κι έτσι έρχεσαι εσύ στο δίλημμα μεταξύ του να διατηρήσεις το στιλ σου και του να είσαι και updated στην τεχνολογία που σου προσφέρει ένα τέτοιου είδους ρολόι. Αυτό δεν θα συμβαίνει πια, χάρη στο Diesel On, το νέο ντιζαϊνάτο και πρωτοποριακό SmartWatch που καλύπτει κάθε απαίτηση που μπορείς να έχεις από αυτό το αξεσουάρ.\nΑρχικά, πρόκειται για ένα smartwatch με τέτοια εμφάνιση που λογικά θα το επέλεγες να είναι το ρολόι σου, αυτό που θα φοράς κάθε μέρα και θα ταιριάζει σχεδόν με όλα σου τα outfits, θα δένει σε κάθε περίσταση. Αυτό, όμως, είναι ένα από τα χαρακτηριστικά του, αφού η συνέχεια ίσως σε κάνει να νομίζεις ότι παίζεις σε ταινία επιστημονικής φαντασίας. Η οθόνη αφής και η ευκολία των παροχών που το κάνουν customize στις δικές σου ανάγκες και συνήθειες είναι μόνο τα βασικά του χαρακτηριστικά. Το Diesel On σου δίνει την ευκαιρία να φτιάξεις το καντράν του ρολογιού με τα χρώματα που σου αρέσουν και να του δημιουργήσεις ένα προφίλ, κομμένο και ραμμένο στα μέτρα σου.\nΈπειτα, όλες οι υπόλοιπες λειτουργίες του smartwatch έχουν να κάνουν αποκλειστικά και μόνο με το τι θα του ζητήσεις. Ραντεβού, σημαντικές ημερομηνίες, σημειώσεις, υπενθυμίσεις, ξυπνητήρι, η μουσική σου, τα βήματα και οι θερμίδες σου είναι όλα καταχωρημένα μέσα σε αυτό το στιλάτο ρολόι. Εννοείται ότι όλα τα παραπάνω είναι απόλυτα ελέγξιμα από εσένα τον ίδιο. Μπορείς να αποκλείσεις ειδοποιήσεις και να απαντήσεις ή να απορρίψεις κλήσεις, να τσεκάρεις τα emails σου, ενώ εκείνο θα σε ειδοποιεί άμεσα για τον καιρό και τις στιγμιαίες αλλαγές του, όπου κι αν βρίσκεσαι.\nΦυσικά, έχεις ακόμα και τη δική σου Google Assistant που είναι ανά πάσα στιγμή στη διάθεσή σου, απλώς πατώντας το power button ή λέγοντας «Ok google». Τόσο απλά και τόσο εύκολα. Στο χέρι σου είναι να το συνδέσεις ή όχι με όλα τα apps που έχεις και στις υπόλοιπες «έξυπνες συσκευές» και να έχεις στο χέρι σου τον απόλυτο έλεγχο κυριολεκτικά και μεταφορικά.\nΑρκετά όμως με τα σαφώς πολύ χρήσιμα τεχνολογικά χαρακτηριστικά του Diesel On. Αυτό που το κάνει να διαφέρει από τα υπόλοιπα του είδους και σίγουρα θα σε κερδίσει, ειδικά αν είσαι από εκείνους που δεν ικανοποιούνται μονοδιάστατα και έχουν περισσότερες απαιτήσεις από το smartwatch τους, είναι το γεγονός ότι μπορείς να αλλάζεις στιλ, χρώματα αλλά και λουράκια στο ρολόι σου, έτσι ώστε να ταιριάζει απόλυτα στο στιλιστικό σου προφίλ. Αφού θα το φέρεις στα μέτρα σου και θα συμπεριλάβεις όλη τη μέρα σου μέσα σε αυτό, μπορείς να το κάνεις να ταιριάζει απόλυτα με το στιλ σου. Δεν θα μοιάζει παράταιρο, αν το φοράς με το casual κοστούμι ή τη φόρμα σου. Θα προσαρμόζεται εύκολα σχεδόν σε κάθε σου ντύσιμο.\nΕίναι πολυδιάστατο κι ευπροσάρμοστο και σου δίνει τη δυνατότητα με 10 διαφορετικές επιλογές στα λουράκια, να το κάνεις ένα ακόμα στιλιστικό αξεσουάρ που θα ταιριάζει με τις τάσεις ανά σεζόν. Εξάλλου, φέρει την υπογραφή της Diesel, επομένως το denim, το biker ή το military είναι μόνο μερικά από τα στιλ που έχεις στη διάθεσή σου για να πάρεις έμπνευση και να κάνεις το ρολόι σου συνέχεια του προσωπικού σου στιλ.\nΜην ξεχάσω να σου πω για τον προσωπικό σου βοηθό, αυτόν που σου παρέχει η Diesel, To Τ-ΟΝ-Ι, που θα σου παρέχει καθημερινά πληροφορίες, θα σε κινητοποιεί σύμφωνα με την φιλοσοφία του brand, για να είσαι πάντα updated.\nΔεν νομίζω να έχεις πολλές απορίες ακόμα. Σε έχει ήδη πείσει τεχνολογικά και κερδίσει στιλιστικά. Επομένως, δεν έχεις παρά να το δοκιμάσεις. To Diesel On θα το βρεις στα καταστήματα Diesel, Golden Hall και Αγίας Σοφίας 12, Θεσσαλονίκη, στο attica Citylink και σε επιλεγμένα καταστήματα ρολογιών.\nΗ καθημερινότητα κι η οργάνωσή της είναι στα χέρια σου, όπως και η ψυχαγωγία σου, αρκεί να τα εναρμονίσεις όλα με το ντιζαινάτο smartwatch Diesel On.


Μουνιέ: «Το καλύτερο στο γήπεδο» - Ειδήσεις - νέα - Το Βήμα Online\nΜουνιέ: «Το καλύτερο στο γήπεδο»\nΗ υπόσχεση του Γάλλου μεσοεπιθετικού για το δεύτερο μισό της σεζόν.\nΜηδενική είναι η προσφορά του Αντονί Μουνιέ στο πρώτο μισό της σεζόν. Ο πιο ακριβοπληρωμένος (425.000 ευρώ καθαρά) κι έμπειρος ποδοσφαιριστής του Παναθηναϊκού μετράει μόλις πέντε συμμετοχές στο πρωτάθλημα, δύο ως βασικός, εξαιτίας των προβλημάτων τραυματισμού που τον ταλαιπώρησαν.\nΟ 31 ετών εξτρέμ επέστρεψε πρόσφατα στις προπονήσεις και είναι πλέον ετοιμοπόλεμος και στη διάθεση του Γιώργου Δώνη, εφόσον θελήσει να τον χρησιμοποιήσει με την επανέναρξη του πρωταθλήματος. Ο Μουνιέ σε μήνυμα που ανέβασε στον λογαριασμό του στο instagram, έκανε την αυτοκριτική του και υποσχέθηκε να δώσει στη συνέχεια τον καλύτερό του εαυτό. Μεταξύ άλλων ανέφερε:\n«Το πρώτο μέρος της περιόδου έφυγε και για μένα δεν ήταν εύκολο γιατί ήμουν εκτός σχεδόν όλο αυτό το διάστημα. Κάτι που μου συμβαίνει για πρώτη φορά τα τελευταία δώδεκα χρόνια. Έξω από τον αγωνιστικό χώρο, προσπάθησα να βοηθήσω τους συμπαίκτες μου, όπως μπορούσα και θέλω να τους συγχαρώ για την πορεία τους στο πρώτο μέρος.\nΤώρα ανυπομονώ για το δεύτερο μέρος. Να δώσω τον καλύτερό μου εαυτό στο γήπεδο και να τους βοηθήσω, αλλά και τον σύλλογο, ώστε να πετύχουμε τους στόχους μας. Θα ήθελα να σας ευχαριστήσω για την υποστήριξη που έλαβα αυτό το διάστημα που ήμουν εκτός γηπέδου. Εύχομαι σε όλους καλά Χριστούγεννα κι ένα ευτυχισμένο τέλος σ’ αυτόν τον χρόνο».\nΠέτσας : Νέα τηλεοπτική καμπάνια ενημέρωσης για τον κορωνοϊό – Στα 2 εκατ. ευρώ το κόστος


Ιστορικές ημέρες ζει το Αγρίνιο χάρη στον Παναιτωλικό. Μετά τη μεγάλη νίκη επί της ΑΕΚ στο ΟΑΚΑ, η ομάδα του Γιάννη Αναστασίου νίκησε για πρώτη φορά στην ιστορία της και τον Ολυμπιακό (2-1), στον πρώτο προημιτελικό του κυπέλλου Ελλάδας. Οι σκόρερ Μεντόσα (23΄) και Καρέλης (60΄) άλλαξαν απλά... σειρά σε σχέση με το παιχνίδι με την Ενωση, οδηγώντας τα "καναρίνια" σε ακόμη μία ανατροπή επί ενός μεγάλου αντιπάλου. Ο Ελ Αραμπί είχει ανοίξει το σκορ στο 13΄ για τους "ερυθρόλευκους", που θα έχουν βεβαίως την ευκαιρία να πάρουν την πρόκριση στη ρεβάνς του "Γ. Καραϊσκάκης", επιβεβαίωσαν όμως ότι διανύουν περίοδο αγωνιστικής κάμψης.\nΟδηγίες και διευκρινίσεις για την ένταξη σε ρύθμιση οφειλετών που επλήγησαν λόγω των μέτρων για την αντιμετώπιση της πανδήμιας COVID-19, σύμφωνα με τις διατάξεις του άρθρου 289 του ν.4738/2020 (Α’ 207), όπως τροποποιήθηκε με το άρθρο 109 του ν. 4850/2021 (Α’ 208), παρέχει με νεότερη εγκύκλιο η ΑΑΔΕ.\nΣελίδα 1 από 2690


ΖΩΓΡΑΦΟΥ ΖΩ: 05/29/17\n.Σε κατάσταση πολιορκίας\nΗ χώρα μοιάζει με… δείπνο ηλιθίων. Ένα μάτσο ανόητοι που χρησιμοποιούν το… τζάμπα διαδίκτυο έχουν μετατρέψει την Ελλάδα σε έναν τόπο που κυριαρχεί το μίσος, που η αντίθετη άποψη είναι ενοχλητική στην καλύτερη περίπτωση και εγκληματική στη χειρότερη. Φασιστικές οργανώσεις, κι όχι της… ακροδεξιάς όπως φανταζόμαστε, εγκληματούν καθημερινά στα social media σπέρνοντας λόγια μίσους. Κάποιοι είναι πληρωμένα troll που κάνουν απλά τη δουλειά που τους ανατέθηκε: Δηλαδή διχάζουν την ελληνική κοινωνία διότι σε μια ενωμένη χώρα δεν μπορούν να κυβερνήσουν ένα μάτσο ηλίθιοι. Υπάρχουν όμως και χιλιάδες που επηρεάζονται από τα γεγονότα ή που γεννήθηκαν για να μισούν.\nΣε μια χώρα χρεοκοπημένη, με μια ανίκανη κυβέρνηση που ξεπουλιέται για το τίποτα, για μια καρέκλα και με πολίτες αδύναμους, άβουλους και πολύ φτωχούς. Σε μια πατρίδα που δεν είναι πια περήφανη γιατί είναι η Ελλάδα, μια χώρα σήψης και παρακμής όπου η κυβέρνηση είναι χειρότερη από τους πολίτες ή και το αντίθετο.\nΣε μια χώρα που αν ήταν κανονική και γινόταν απόπειρα δολοφονίας κατά πρώην πρωθυπουργού, ο νυν θα έσπευδε να έρθει στην Ελλάδα, να πάει να επισκεφτεί τον χτυπημένο και μετά να κάνει διάγγελμα κατά της τρομοκρατίας. Καλώντας όλους τους Έλληνες να γίνουν μέρος της λύσης, να κάνει ο καθένας ό,τι του περνά από το χέρι για να εξαλειφθεί ένα φαινόμενο το οποίο προσβάλλει την πατρίδα μας.\nΚι όμως, αυτός ο μη κανονικός πρωθυπουργός απλά τουιτάρει ενώ αν ήταν κάποιος… αγωνιστής της Αριστεράς το θύμα θα έκανε μέχρι και… συναυλία διαμαρτυρίας με τους γνωστούς καλλιτέχνες της αριστεράς.\nΚι όμως, 84 χρόνια μετά τη δεύτερη απόπειρα δολοφονίας κατά του Βενιζέλου είχαμε πιστέψει ότι δεν μπορεί η ρητορική του μίσους, η αναίδεια, η τζάμπα μαγκιά και η καφρίλα να γίνονται όπλα στα χέρια κάθε βλάκα. Και βλάκας είναι όχι μόνον ο τρομοκράτης αλλά κι αυτός που τον σιγοντάρει, που τον «οπλίζει» ιδεολογικά για να χτυπήσει. Δυστυχώς είναι θέμα χρόνου οι ανεγκέφαλοι να ξαναχτυπήσουν. Είναι σίγουρο ότι όσο η ασφάλεια δεν γίνεται μείζον θέμα για το κράτος, θα αυξάνονται οι πιθανότητες να επικρατήσει το χάος.\nΚάποιοι, και μεταξύ αυτών και στην κυβέρνηση και οι υποστηρικτές τους δεν αντιλαμβάνονται ότι άλλο είναι να γράφεις βλακείες στο facebook κι άλλο να «οπλίζεις» με τη συμπεριφορά και τα λεγόμενά σου τον κάθε φανατικό ακροααριστερούλη ή ακροδεξιούλη. Άραγε ποια η διαφορά του νεοναζί Χρυσαυγίτη με τον ακροαριστερό μπαχαλάκια που ρίχνει τις μολότοφ βροχή ή στέλνει πακέτα με βόμβες;\nΚαι πόσο μπορεί να διαφέρει από τον άκρατο φασισμό η επίθεση που δέχθηκε το Antinews, από το προπαγανδιστικό όργανο της κυβέρνησης;\nO φασισμός είναι παντού, σε όλες τις εκφάνσεις της καθημερινότητας, της πολιτικής και κοινωνικής ζωής του τόπου. Οι βασικές αξίες του διαφωτισμού στην Ελλάδα έχουν ξεχαστεί και είναι η βασική αιτία για την κατάντια της χώρας.\nΗ Ελλάδα έχει την ατυχία να διαθέτει τη χειρότερη κυβέρνηση που πέρασε ποτέ. Και μάλιστα σε μια χρονική περίοδο που ουσιαστικά διαχειριζόμαστε τη χρεοκοπία μας. Η βόμβα στον Παπαδήμο ήρθε να μας θυμίσει ότι η πατρίδα που τόσο αγαπάμε βρίσκεται σε κατάσταση πολιορκίας. Είναι βαριά άρρωστη εξαιτίας του δηλητηρίου που έχει εμποτιστεί δεκαετίες τώρα, αλλά στα χρόνια των μνημονίων περισσότερο. Όταν ο νυν πρωθυπουργός έλεγε «ή θα τους τελειώσουμε ή θα μας τελειώσουν» άνοιγε ένα νέο μεγάλο κεφάλαιο στην ιστορία. Όταν ο συνεταίρος του παρότρυνε κόσμο να λιντσάρει δήμαρχο, απλά έδειχνε το δρόμο στους πολίτες. Όταν μέσα στη Βουλή ακούγονταν απίστευτοι χαρακτηρισμοί, τότε δεν θα πρέπει να μας εκπλήσσει η δραστηριοποίηση των τρομοκρατών.\nΤο επόμενο φυσικό φαινόμενο είναι δυστυχώς να ξαναχτυπήσουν. Άραγε θα υπάρξει ποτέ μια ισχυρή κοινωνία κι ένα καθαρό πολιτικό σύστημα που θα τους σαρώσει;\nΑλλά έχουμε και μια απορία: Οι τρομοκράτες χτύπησαν έναν πρώην πρωθυπουργό έξι μηνών. Άραγε θυμήθηκαν ότι ο νυν πρωθυπουργός είναι ο πιο μνημονιακός που πέρασε ποτέ;\n.Κάποιος να τους μαζέψει\nΕίχαμε αρχίσει να αναρωτιόμαστε αν υπάρχει έστω μια μικρή χαραμάδα ελπίδας ότι αυτό το κράτος λειτουργεί. Ότι κάποιοι κρατικοί υπάλληλοι, κάποιοι δικαστές είναι πραγματικοί Έλληνες, σοβαροί, νοήμονες, με στοιχειώδη παιδεία για να καταλάβουν ότι δεν πάει άλλο. Ότι η χώρα βάλλεται από ανεγκέφαλους, από γελοία ανθρωπάκια του διαδικτύου κι όχι μόνο.\nΑπό καραγκιόζηδες που παίρνουν ένα πληκτρολόγιο και το μετατρέπουν σε 45άρι ή σε βόμβα. Που γράφουν ό,τι τους καπνίσει χωρίς να υπάρχει ένας εισαγγελέας να τους τραβήξει το αυτί.\nΗ υπόθεση της απόπειρας δολοφονίας του Λ. Παπαδήμου ίσως αποδειχθεί κομβική για τη χώρα. Όχι για το πρόσωπο, θα μπορούσε να είναι οποιοσδήποτε που γίνεται στόχος μπαχαλάκηδων της τρομοκρατίας. Αν και πολύ φοβούμαστε ότι αν δεν ήταν ο Παπαδήμος το θύμα και ήταν κάποιος… αριστερός τώρα θα είχε καεί η Αθήνα.\nΌμως, η ρητορική του μίσους, αυτή η τεράστια απειλή για τη χώρα που έχει ξεκινήσει κατά κύριο λόγο στα χρόνια των μνημονίων με ευθύνη του ΣΥΡΙΖΑ, των ψεκασμένων των ΑΝΕΛ, κάποιων βλακών που καμώνονται ότι είναι πατριώτες, των νεοναζί και των ακροαριστερών ή των αναρχικών. Όλοι αυτοί που φτιάχνουν θεωρίες συνωμοσίας, που στοχοποιούν ανθρώπους, που δεν είναι ικανοί να καταλάβουν ούτε πόσο κάνει ένα κι ένα. Και χρησιμοποιούν το διαδίκτυο, τα social media για να βγάλουν τη χολή τους, για να αποδείξουν πόσο καραγκιόζηδες είναι. Τα τελευταία 24ωρα γίναμε μάρτυρες της πιο μεγάλης αθλιότητας που υπήρξε ποτέ. Χολερικά σχόλια, μηνύματα και κατάρες κατά του Παπαδήμου, κατά οικονομικών και πολιτικών παραγόντων.\nΑναπαράχθηκαν άνετα, κανείς δεν βρέθηκε να τους σταματήσει και το φαινόμενο πήρε διαστάσεις. «Καλά του κάνανε, έπρεπε να τον σκοτώσουν» είναι ορισμένα από τα μηνύματα που εστάλησαν. Αλλά δεν σταμάτησαν εκεί. Απειλούν τους πάντες ή εύχονται να ρίξουν κι άλλες βόμβες οι τρομοκράτες. Αυτά τα θρασύδειλα, βλακώδη ανθρωπάκια που διχάζουν τον ελληνικό λαό, το παίζουν προοδευτικοί αλλά είναι οι χειρότεροι φασίστες. Χειρότεροι κι από τους Χρυσαυγίτες που τουλάχιστον έχουν την τόλμη ή την άγνοια να δείχνουν ποιοι είναι.\nΈνας τέτοιος... αφελής έβαλε τις βάσεις για να σταματήσει αυτό που συμβαίνει στο διαδίκτυο. Ο λόγος για τον γραμματέα της ΕΣΗΕΑ, του συνδικαλιστικού οργάνου των δημοσιογράφων που υποτίθεται ότι «η δημοσίευση είναι η ψυχή της δημοκρατίας». Ο Γιώργος Φιλιππάκης δημοσίευσε ανάρτηση με την οποία εύχεται ουσιαστικά να βάλουν βόμβα και στον Στουρνάρα. Και χαίρεται για το τι έπαθε ο Παπαδήμος ενώ στοχοποιεί και τον Σαμαρά. Γράφει: «Από τις 6 χτες το απόγευμα που ο Λουκάς Παπαδήμος τραυματίσθηκε από την αυτοσχέδια βόμβα μέσα στο αυτοκίνητό του έσπαγα το κεφάλι μου από που ερχόταν και που πήγαινε ο υπαλληλάκος αυτός της Ευρωπαϊκής Κεντρικής Τράπεζας .\nΤην απάντηση την έδωσε ποιός νομίζετε? Ο Αντωνάκης ο Σαμαράς. Με ποιό τρόπο? Ο Σαμαράς τηλεφώνησε στο άλλο ξεπουλημένο τομάρι τον Γιάννη Στουρνάρα γιατί κάτι προφανώς υποψιαζόταν. Και βέβαια ο Στουρνάρας του είπε την είδηση. Νωρίτερα Στουρνάρας και Παπαδήμος είχαν μυστική συνάντηση άγνωστο πού και φυσικά κανείς δεν γνωρίζει τί συζήτησαν αλλά και πού συναντήθηκαν .\nΚαι οι δύο ξεπουλημένοι υπάλληλοι των Τραπεζών ντόπιων και ξένων είναι τόσο ανακατεμένοι στο ξεπούλημα της χώρας αλλά και του εθνικού πλούτου και κυρίως ευθύνονται για το κατάντημα και την εξαθλίωση του Ελληνικού Λαού. Ο Παπαδήμος σήμερα είναι πρόεδρος της Ακαδημίας Αθηνών ενός θεσμού που βρωμάει από απόσταση ενώ ο Στουρνάρας παίζει το ρόλο του Κεντρικού Τραπεζίτη για λογαριασμό Σόιμπλε και λοιπόν καθαρμάτων στην Ευρώπη . Για να είμαι ξεκάθαρος δεν θα με ενοχλούσε καθόλου αν έσκαγε και μια ακόμα βόμβα στα πόδια του Στουρνάρα».\nΑυτός ο τύπος λοιπόν είναι δημοσιογράφος, συνδικαλιστής και πρώην υποψήφιος βουλευτής με το ΚΚΕ και τολμά να γράφει αυτά που γράφει. Όπως και πολλοί άλλοι που έστειλαν μήνυμα στον διοικητή της ΤτΕ αλλά και σε πολιτικούς «έρχεται η σειρά σου. Θα σκάσει και σε σένα βόμβα». Αν αυτό δεν είναι απειλή, αν δεν είναι η διοχέτευση της μισαλλοδοξίας τους και ταυτόχρονα προτροπή για εγκληματικές ενέργειες, τότε τι είναι. Επόμενο ήταν ο εισαγγελέας να ζητήσει έρευνα και πιθανότατα να ασκήσει δίωξη τόσο στον «δημοσιογράφο» όσο και σε όλους εκείνους που έγραψαν μηνύματα μίσους.\nΚάποτε πρέπει να σταματήσει το παραμύθι του διαδικτύου. Επειδή η ενημέρωση είναι τζάμπα και ο καθένας μπαίνει και γράφει ό,τι θέλει δεν μπορεί και να απειλεί ζωές. Κάποτε πρέπει να τους μαζέψουν διότι είναι επικίνδυνοι. Αν ο καθένας βγάζει τα απωθημένα του ή την τρέλα απειλώντας ζωές θα πρέπει να υποστεί και τις συνέπειες. Όπως και εκείνοι που απειλούν με έμμεσο τρόπο, όπως κακή ώρα ο «δημοσιογράφος» που τα έβαλε με το Antinews αφήνοντας υπόνοιες για τις θέσεις μας επειδή προβλέψαμε τρομοκρατικό χτύπημα, όταν όλο το πολιτικό κλίμα και η κοινωνική κατάσταση δείχνει ότι οι τρομοκράτες θα επανεργοποιούνταν. Επιτέλους, κάποιος πρέπει να τους μαζέψει.\n.Τι πραγματικά εννοούσε η Μέρκελ με το σχόλιο «να πάρουμε τη μοίρα στα χέρια μας»\nΗ Άνγκελα Μέρκελ δεν επιδιώκει ουσιαστικά μια απομάκρυνση από τις ΗΠΑ, όσο και αν διαφωνεί με τον Τραμπ, σχολιάζει ο Matthew Karnitschnig.\nΜήπως η Άνγκελα Μέρκελ μόλις έθεσε τα όρια στη Δυτική μεταπολεμική τάξη;\nΜε μια λέξη, "Nein". Το σχόλιο της Μέρκελ κατά τη στάση της την Κυριακή σε μια βαυαρική μπυραρία, στο πλαίσιο της προεκλογικής της περιοδείας, προκάλεσε φρενίτιδα στη φιλελεύθερη τουιτόσφαιρα (ο Έντουαρντ Σνόουντεν το χαρακτήρισε "μια καθοριστική στιγμή στην Ιστορία").\nΗ Μέρκελ, αναφερόμενη τόσο στις ΗΠΑ όσο και στο Brexit, είπε στο ακροατήριό της ότι ήταν ήρθε η ώρα στην Ευρώπη "να πάρουμε τη μοίρα μας στα χέρια μας". "Η εποχή κατά την οποία μπορούσαμε να στηριχθούμε πλήρως σε άλλους έχει τελειώσει σε κάποιο βαθμό", δήλωσε η Μέρκελ. Και πρόσθεσε: "Αυτό έζησα τις τελευταίες ημέρες."\nΟι προσδιορισμοί "πλήρως" και "σε κάποιο βαθμό" δεν ήταν ακούσιοι. Με αυτή τη γερμανίδα καγκελάριο, ελάχιστα πράγματα είναι. Επομένως, αυτό που αρχικά μπορεί να ακούγεται ίσως σαν μια σημαντική απόκλιση από τη δέσμευση της Γερμανίας στη διατλαντική συμμαχία είναι στην πραγματικότητα σύμφωνο με τη ρητορική της Μέρκελ από τότε που ο Ντόναλντ Τραμπ εξελέγη πρόεδρος των ΗΠΑ.\nΕίναι επίσης σύμφωνο με την ατζέντα της για να προωθήσει την ευρωπαϊκή ολοκλήρωση, έναν στόχο που πιστεύει ότι η εκλογή του Εμανουέλ Μακρόν στην προεδρία της Γαλλίας έχει ενισχύσει. Και μπορεί να σηματοδοτήσει ότι η Μέρκελ, για πρώτη φορά στα δώδεκα χρόνια εξουσίας της και εν όψει της τέταρτης επανεκλογής της τον Σεπτέμβριο, θεωρεί την Ευρώπη ως νικητή των εκλογών, όπως και ο Μακρόν.\nΗ Μέρκελ έχει αποστασιοποιηθεί εδώ και πολύ καιρό από τον Τραμπ. Αντιμετωπίζοντας τις διατλαντικές σχέσεις της Ευρώπης τον Ιανουάριο, είπε: "Δεν υπάρχουν απεριόριστες εγγυήσεις για στενή συνεργασία με εμάς τους Ευρωπαίους. Γι' αυτό είμαι πεπεισμένη ότι η Ευρώπη και η ΕΕ θα πρέπει να μάθουν να αναλαμβάνουν περισσότερες ευθύνες στο μέλλον". Πρόσθεσε ότι θα ήταν "αφελές" για την Ευρώπη "να εξαρτάται πάντα από τους άλλους να επιλύουν προβλήματα στη γειτονιά μας".\nΕνώ η στιγμή που λέγεται κάτι είναι τα πάντα στην πολιτική και η παράθεση των παρατηρήσεων της Μέρκελ μόλις λίγες ώρες μετά τη διαφωνία της συνόδου κορυφής της G7 είναι αξιοσημείωτη, θα ήταν λάθος να τα παρερμηνεύσουμε. Είναι πιθανό ότι η Κυριακή σηματοδότησε την αρχή μιας τεκτονικής μετατόπισης μακριά από τις ΗΠΑ, αλλά είναι επίσης πολύ νωρίς για να το πούμε. Μιλώντας την Κυριακή, ο Πρόεδρος του Ευρωπαϊκού Συμβουλίου Ντόναλντ Τουσκ υποστήριξε ότι η ΕΕ δεν έχει να κερδίσει πολλά με το να προχωρήσει μόνη της -ακόμα κι αν θέλει.\nΤούτου λεχθέντος, η Μέρκελ, που ήταν πάντα μία επιφυλακτική ηγέτιδα, αν ήθελε να σηματοδοτήσει τη γερμανική απομάκρυνση από τις ΗΠΑ, δεν θα επέλεγε ως χώρο μια βαυαρική μπυραρία. Αν και δεν είναι μυστικό ότι η Μέρκελ και ο Τραμπ δεν συμφωνούν σε πολλά μέτωπα, μεταξύ άλλων για το κλίμα και το εμπόριο, η γερμανίδα ηγέτιδα, που έχει μια μακροπρόθεσμη στρατηγική, δεν θα έθετε υπό αμφισβήτηση τη σχέση της Γερμανίας με τις ΗΠΑ ούτε την ευρωπαϊκή δέσμευση της χώρας της.\nΚαλώς ή κακώς, οι ΗΠΑ, τόσο από πλευράς εμπορίου όσο και ασφάλειας, είναι ο απαραίτητος εταίρος της Γερμανίας, μια πραγματικότητα που ακόμα και ο Τραμπ είναι απίθανο να αλλάξει σύντομα. Είτε στη Ρωσία, είτε στο ΝΑΤΟ, είτε στη Συμφωνία για την αλλαγή του κλίματος που χάλασε τη γιορτή στη σύνοδο της G7 στη Σικελία, η Μέρκελ έχει επαναλάβει και έχει κάνει ξεκάθαρο ότι κατά την άποψή της, ανεξάρτητα από το ποιος βρίσκεται στο Λευκό Οίκο, η Ευρώπη χρειάζεται την Αμερική.\n.Τι πραγματικά εννοούσε η Μέρκελ με το σχόλιο «να ...


Παιδικό δωμάτιο: Τι είναι όντως απαραίτητο να αγοράσετε! - Mothersblog.gr\nΠαιδικό δωμάτιο: Τι είναι όντως απαραίτητο να αγοράσετε!\n18 Οκτ 2014\tΕΓΚΥΜΟΣΥΝΗ\nΗ δημιουργία του παιδικού δωματίου είναι η πιο ευχάριστή διαδικασία κατά τη διάρκεια της εγκυμοσύνη μια γυναίκας. Τα μαγαζιά με τα βρεφικά είδη μοιάζουν σαν υπέροχα μουσεία πάνω σε συννεφάκια και μια γυναίκα σε ενδιαφέρουσα είναι ικανή να αφήσει εκεί μια ολόκληρη περιουσία.\nΑν δεν έχετε φίλες να σας προμηθεύσουν με τα απαραίτητα φροντίστε να είστε συνετή στις αγορές σας γιατί οι περισσότερες που γίναμε μανούλες έχουμε εμπειρίες από πράγματα που έμειναν για πάντα στο κουτί. Τα απολύτως απαραίτητα για να κάνουν ένα παιδικό δωμάτιο υπέροχο είναι η φαντασία σας και τα στοιχεία που έχετε επιλέξει να το διακοσμήσετε.\nΌσον αφορά στα έπιπλα φυσικά η κούνια είναι αυτό που πρέπει να σας απασχολήσει πρώτο και εκεί πρέπει να επενδύσετε τα περισσότερα χρήματα σας. Μια καλή κατασκευή και ένα ειδικό στρώμα μπορεί να κοστίζουν κάτι παραπάνω αλλά πρέπει να σκεφτείτε ότι το μωράκι σας θα περάσει εκεί πάρα πολλές ώρες των πρώτων χρόνων της ζωής του.\nΠέρα από την κούνια μια συρταριέρα, που μπορεί να έχετε ήδη και να διαμορφώσετε κατάλληλα, μια αναπαυτική πολυθρόνα ή κουνιστή καρέκλα και πολλά πολλά κουτιά αποθήκευσης είναι αυτά που θα σας χρειαστούν σίγουρα!\nΑΓΟΡΕΣ ΓΙΑ ΠΑΙΔΙΚΟ ΔΩΜΑΤΙΟ


Μόλις Διέρρευσε! Δείτε ΟΛΗ την Αλήθεια για τις Τολμηρές Ερωτικές Σκηνές του Ντάνου στο Τατουάζ! - Fanpage\n«Την πρώτη φορά που μου το πρότειναν, είπα “με τίποτα…”, γιατί είμαι άνθρωπος που ό,τι κάνει θέλει να το κάνει καλά, και αυτό ήταν κάτι εντελώς άγνωστο για μένα. Τελικά όμως, μέσα από πολλές συζητήσεις με τον Αντρέα (Γεωργίου), τη Βάνα (Δημητρίου) και τον Κούλλη (Νικολάου), αποφάσισα να κάνω αυτή την κίνηση, που αφορά το μέλλον μου, την οποία πρώτα σκέφτηκα και ζύγισα πάρα πολύ. Φρόντισα επίσης να προετοιμαστώ στο μέτρο του δυνατού και όσο μου επέτρεπε ο χρόνος που είχα στη διάθεσή μου. Έτσι κι αλλιώς, δεν με χαρακτηρίζει η ανευθυνότητα. Η σειρά πάει πολύ καλά και θέλω και εγώ να πάω πάρα πολύ καλά μαζί της, ώστε να φανώ αντάξιος της καλοσύνης, όλων όσοι με εμπιστεύτηκαν.»